ועדת משנה לענייני פיתוח היישובים הדרוזים והצ'רקסים, כנסת 24, פרוטוקול מספר 14, 2022-05-10 10:01

מופיד מרעי: טוב, בוקר טוב לכולם.

מופיד מרעי: היום יום שלישי ט' באייר התשפ"ב, ה-10 במאי 2022, השעה 10:01:32.

מופיד מרעי: אני פותח את הדיון של ועדת המשנה לפיתוח הישובים הדרוזים והצ'רקסיים בנושא תכנית הכלכלית, איפה אנחנו עומדים בתכנית הכלכלית.

מופיד מרעי: איתנו מר האשם חוסין, יושב ראש הרשות לפיתוח הכלכלי בישובים הדרוזים והצ'רקסיים, היועץ המשפטי, המנהל, ראשי הרשויות, חבר הכנסת עלי סלאלחה שנכנס והצטרף.

מופיד מרעי: אני רוצה להזכיר שאנחנו נמצאים גם ביום הגליל, מרביתנו יושבים בגליל ובצפון, כל הישובים הדרוזים בגליל ובצפון.

מופיד מרעי: לכן, הדיון הוא אקטואלי גם בנושא של הישובים הדרוזים והצ'רקסיים, ובשעה 13:30 אנחנו ממשיכים דיון אחר שעניינו פיתוח צירים תחבורתיים, כמובן ותשתיות תקשורת בכלל בגליל המערבי, לא רק בישובים הדרוזים וכולם משתתפים כמובן, כל משרדי הממשלה.

מופיד מרעי: אז, אני רוצה לברך את הנציגים של משרדי הממשלה, אני מקווה מאוד שהדיון הזה יהיה פורה.

מופיד מרעי: חשוב לנו לקבל תמונת מצב בהמשך לדיון שהיה לנו ב-15 בפברואר 2022, יצא אליכם גם סיכום, אתם תוכלו גם לעקוב אחרי הסיכום ואנחנו נתייחס.

מופיד מרעי: סדר הדברים יהיה, כדלקמן, חברי כנסת ייתנו פתיח של שתי דקות ולא יותר, כי חברי הכנסת זכותם גם לשאול שאלות באמצע וגם לסכם.

מופיד מרעי: המטרה של הכנס ברורה, יש לנו את חבר הכנסת עלי סלאלחה, אחרי זה מר האשם חוסין, מנהל הרשות יחד עם האנשים שלו שיציגו לנו את תמונת המצב.

מופיד מרעי: אני כבר אומר, ואנחנו נשמע פה ראשי רשויות שהיו כאן ונשמע גם מי שיעלה בזום, בשטח יש טענות שאומרות שיש תכנית אבל אין כסף, זו האמירה.

מופיד מרעי: עכשיו, אנחנו צריכים עכשיו להוכיח מה בדיוק, מה האמת ואיפה האמת.

מופיד מרעי: כי בסוף בסוף, הוועדה הזו באה לשרת את ראשי הרשויות.

מופיד מרעי: נשאלו הרבה שאלות, נשאלו שאלות לאן אנחנו יכולים להגיע, והדיון הזה מאוד מאוד חשוב.

מופיד מרעי: אנחנו כחברי כנסת, מפה אנחנו הולכים, אנחנו נצטרך להילחם מחר בוועדת הכספים, נכון או לא, חבר הכנסת עלי סלאלחה?

מופיד מרעי: כי, אם כספים לא עוברים, אנחנו מקבלים מכתבים מראשי הרשויות.

מופיד מרעי: אני מקווה שיאסר גדבאן יגיע לפה.

מופיד מרעי: תקציב תשעים אחוז סבסוד עד ארבע מאות אלף שקל.

מופיד מרעי: עושים טבלאות איזון, לא יודע אם קיבלת את המסמך, פתאום יש לנו עלייה בכלל ולא ירידה.

מופיד מרעי: גם מצמצמים את החלק בחלקה, גם התשלום עולה והסבסוד אמור לעזור לנו יותר ואני מאוד מקווה שנקבל הבהרה לנושאים.

מופיד מרעי: אז, בבקשה חבר הכנסת עלי סלאלחה ומיד אחרי זה האשם.

עלי סלאלחה: כאשר סיימתי את תפקידי כמנהל בית ספר ויצאתי לפנסיה, תהיתי לעצמי אם להגיע לכנסת, להיות חבר כנסת או לא ובסוף החלטתי שכן.

עלי סלאלחה: המטרה היא אחת, החברה הדרוזים היא החברה הכי מודרת, הכי חלשה, הכי לא מקבלת מאז קום המדינה ועד היום הזה, אנחנו תמיד לא בבסיס התקציב.

עלי סלאלחה: תוכניות חומש, כל תכנית היא תכנית וואו משהו משהו, אבל בשטח אין כלום.

עלי סלאלחה: בתכנית האחרונה מדברים על שלושה מיליארד שקל, למרות שזה לא שלושה מיליארד שקל, לשלוש שנים, אז מה שאמר חברי וידידי חבר הכנסת מרעי, כל ראשי המועצות מדברים, שואלים איפה הכסף.

עלי סלאלחה: בדקנו ומצאנו, אני מקווה שאני לא טועה, שעבר עד היום, חצי שנה כמעט מאז שאישרו את התכנית, מאה שישים ושלוש מיליון שקל.

עלי סלאלחה: אם יש לנו שש עשרה מועצות מקומיות, ויש עיר, אל תשכחו.

עלי סלאלחה: אם מחלקים את זה, אז כל רשות קיבלה משהו כמו שבע, שמונה מיליון שקל.

עלי סלאלחה: כאשר המצב של המועצות המקומיות והעירייה של מע'אר, אין להן כלום, אין תשתיות.

עלי סלאלחה: אם אני הצלחתי להביא את בית ג'אן ומערכת החינוך להיות מספר אחת במדינת ישראל, ועדיין אנחנו שם, מאז 2012, זה לא בזכות זה שאנחנו קיבלנו כסף מהמדינה.

עלי סלאלחה: בתי הספר שלנו הם קופסאות, אין לנו מגרשים.

עלי סלאלחה: בשביל לתת לכם דוגמא, בית ג'אן, כפר של שלוש עשרה אלף תושבים, חורפיש גם כן, ששת אלפים תושבים, אין לנו מגרש כדורגל לחמשת אלפים תלמידים, ילדים, מדוע?

עלי סלאלחה: כי אין אדמה, מדוע?

עלי סלאלחה: כי יש חסמים.

עלי סלאלחה: אני זוכר שבתקופה הקודמת שאלתי ראש מועצה, למה לא מימשת את הכסף של תכנית החומש?

עלי סלאלחה: הוא אומר לי, תשמע, נתנו לי לבנות עשרים ושלוש גנים, באתי לבנות ופתאום אני מוצא מקום לבנות רק על הירח, אין אדמות.

עלי סלאלחה: אז, הוא קיבל כסף על הנייר, אבל בפועל הוא לא יכול לממש את זה, זה בדיוק מה שיש לנו.

עלי סלאלחה: חברים, אני הסתובבתי בכפרים ובערים הערביות, ביותר מעשרים ישובים, מה שיש לחבר'ה הערבים אני לא מקנא, שיבושם להם.

עלי סלאלחה: לכפרים הדרוזים כמעט ואין כלום, ואנחנו צריכים חמישים שנה בשביל להגיע לאותו מצב של החבר'ה הערבים, אז על אחת כמה וכמה להגיע לחבר'ה היהודים שאנחנו משרתים ביחד.

עלי סלאלחה: לדוגמא, ביום זיארת נאבי שועייב, זה לא חג, דרך אגב, היו, מי לא היה שם, אחינו הדרוזים ברית חיים, ברית דמים, אנחנו אוהבים אותך.

עלי סלאלחה: אני רוצה כסף, אני לא רוצה אהבה, אני לא רוצה שאף אחד לא יגיע אלינו אם אין לו צ'ק בכיס.

עלי סלאלחה: אנחנו מטומטמים, אני רוצה להשמיע את הדברים האלה בכל המקום וגם בכנסת, גם לכל שר ושרה.

עלי סלאלחה: את העניין של החלקות לחיילים המשוחררים, למה החייל המשוחרר לא יכול לקבל מגרש במחיר סביר, למה?

עלי סלאלחה: חברים, למה עלה גיל הנישואין אצל הדרוזים לשלושים ושתיים, שלושים ושלוש?

עלי סלאלחה: למה עלה אחוז הגירושין אצל הדרוזים?

עלי סלאלחה: הכי גבוה במדינה הזו, זאת היות והחייל המשוחרר לא יכול למצוא מקום לבנות את הבית שלו.

עלי סלאלחה: אז, הוא נודד לתל אביב ולמרכז ומה הוא עושה שם?

עלי סלאלחה: חגיגה.

עלי סלאלחה: אבל, הבחורה צריכה להתחתן, הילדה הלכה ללימודים והוא בצבא ובכוחות הביטחון, פער גיל, פער השכלה, פער משכורת ואז יש מה?

עלי סלאלחה: גירושין.

עלי סלאלחה: אנחנו לא נוותר על החברה האדירה שלנו בשביל החסמים והבעיות שעושים לנו.

עלי סלאלחה: אין שום סיבה בעולם שכל מי שפה, ואני אדאג לפרסם את מה שאני אומר פה לכל ולכלל הדרוזים במדינת ישראל.

עלי סלאלחה: חברים, בואו נתעשת, שבעים וארבע שנה אנחנו עשינו את כל מה שנתבקשנו.

עלי סלאלחה: עכשיו אני דיברתי על סגן אלוף שהפך להיות אלוף, אלוף משנה, שנהרג בעזה.

עלי סלאלחה: היינו בוועדת הבריאות, פרסמו שמות, אז אלוף משנה מ' שנהרג בעזה, הוא נהרג בשביל מדינת ישראל, לא בשביל חורפיש, בין היתר גם חורפיש.

עלי סלאלחה: חברים, תיקחו אותנו ברצינות, אנחנו לא נוותר לאף אחד.

עלי סלאלחה: תודה רבה.

מופיד מרעי: תודה רבה, חבר הכנסת, עלי סלאלחה.

מופיד מרעי: האם נציגי האוצר נמצאים פה?

מופיד מרעי: בשביל גילוי הנאות, אני דיברתי גם עם השר חמד עמאר, אנחנו הזמנו אותו לפה, הוא בירך על הדיון והוא ביקש כמובן שאתם תייצגו אותו ובדיונים הבאים הוא יצטרף.

עלי סלאלחה: לא, מן הראוי שהוא כן יהיה פה.

מופיד מרעי: הוא מצטער שהוא לא פה.

עלי סלאלחה: הוא אחראי לתכנית.

עלי סלאלחה: כל הזמן הוא מדבר על התכנית, הבאתי לכם והבאתי לכם כסף, והכסף איננו.

מופיד מרעי: אתה צודק, הוא היה צריך להיות פה, אני מצטער שהוא לא הגיע, אנחנו נעשה את הדיון.

מופיד מרעי: אני חושב שאתה מסכים איתי שכן צריכים לעשות את הדיון.

מופיד מרעי: בבקשה.

מופיד מרעי: קודם כל, חידשת לי, למרות שידעתי שבצנזורה הצבאית כן הולכת לפרסם את סגן אלוף מ', אבל הבנתי שזה יהיה באיזה שהוא שלב מאוחר, בעוד כמה ימים.

מופיד מרעי: כן, סגן אלוף מ' מחורפיש הקריב את עצמו למען המדינה, הוא עדיין עלום שם ואם יתפרסם, אז תדעו בדיוק מי.

מופיד מרעי: איש יקר, חייב, השאיר לנו מורשת מאוד מאוד ענפה שאני מאמין שיום אחד הדורות הבאים ידעו מה היא.

מופיד מרעי: בבקשה, האשם.

האשם חוסין: בוקר טוב.

האשם חוסין: מאז שהתקבלה החלטה, בערך לפני חצי שנה, עשינו מאמץ מאוד גדול, על מנת לסיים את שלב ההכנות.

האשם חוסין: על פי החלטת הממשלה היינו צריכים להקים מספר צוותי עבודה, ביחד עם המשרדים כמו משרד השיכון, משרד הבריאות, משרד המדע ומשרדים אחרים.

האשם חוסין: הצוותים האלה הוקמו וחלק מהמשרדים כבר סיים את של הכנת הקולות הקוראים, ואני מבין שמחר בבנייה התקציבית, אגף תקציבים יתייחס לזה.

האשם חוסין: חלק גדול מהכסף יעבור לוועדת הכספים ביום רביעי.

האשם חוסין: מה שעבר עד היום, ואחר כך אתייחס לזה ביתר פירוט - - -

מופיד מרעי: ההשלמה של הדברים שאתה אומר, אני מבין שמשרד האוצר, אגף תקציבים יתייחס לזה?

האשם חוסין: כן.

מופיד מרעי: אז תהיו מוכנים לדבר אחרי האשם, כי אתם לא מופיעים בסדר דוברים אצלי.

האשם חוסין: בהתאם לפריסה של החלטת הממשלה, היה צריך להעביר בשנת 2021 שלוש מאות שבעים ושישה מיליון שקלים, בסך הכל עברו עד היום שלוש מאות ושניים ואת השאר, חלק בעבודה מקצועית אל מול המשרדים, חלק שוטף שנדרש לפי הביצוע.

האשם חוסין: עד היום מתוך שלוש מאות שבעים ושש עברו שלוש מאות ושתיים, ואת השאר אנחנו נעביר במהלך השנה - - -

מופיד מרעי: יש לכם חלוקה באיזה ישובים וכמה כל ישוב?

האשם חוסין: כן, כן, זה מה שיפתח יעשה אחר כך.

מופיד מרעי: אתם מציגים את זה במצגת?

יפתח עשהאל: אני יודע להגיד לפי משרד, לא לפי ישוב.

יפתח עשהאל: לא מציגים את זה במצגת, אני יודע להגיד אילו כספים הועברו למשרדים.

האשם חוסין: הם קיבלו את המאה מיליון של השוטף שלהם ואת השש עשרה לרמת הגולן ויש דברים שעוברים למשרדים, כמו למשרד החינוך, השוטף של משרד הרווחה - - -

מופיד מרעי: שנייה, יש לי בקשה אליכם, האשם ומשרד האוצר, את הנושא הזה גם ביקשתי בדיון הראשון שעשנו בוועדת אפילו בוועדת הכספים, בבקשה תעשו הבחנה בתקצוב בין השוטף לבין התוספתי, זה עושה סדר.

האשם חוסין: כאשר אני מדבר על השוטף, זה המאה מיליון שהם תוספתי שהולכים למשרד הפנים ולרשויות.

מופיד מרעי: אז הם תוספתי.

האשם חוסין: הם תוספתי, אבל אנחנו קוראים לזה תקציב שוטף.

האשם חוסין: זה לא התקציב השוטף הרגיל.

מופיד מרעי: לא המיליארד וחצי השוטף, אתם מדברים מתוך המיליארד וחצי התוספתי, מאה מיליון שעברו לישובים כשוטף.

האשם חוסין: מאה ושש עשרה מיליון שקל עברו לרשויות.

מופיד מרעי: כן, כשוטף שלא בעבור חשבונית או לא בעבור קול קורא.

האשם חוסין: לא, זה השוטף שלנו, קוראים לזה צמצום פערים.

האשם חוסין: זה היה ב-959 וגם עכשיו בשתי ההחלטות החדשות, זה כבר עבר, כל הכסף עבר בסוף השנה שעברה, בסוף דצמבר אם אני לא טועה.

האשם חוסין: לגבי שנת 2022, כמו שאמרתי, סיימנו את העבודה.

האשם חוסין: ישבנו עם כל משרדי הממשלה, כולל אתמול בערב עם משרד השיכון, אישרנו את הקולות קוראים, תכנית העבודה הממשלתית על פי החלטת הממשלה.

האשם חוסין: מחר האוצר, בימים הקרובים, יביא את זה לוועדת הכספים והכסף יזרום.

האשם חוסין: מה שעבר עד היום מתוך שש מאות חמישים מיליון שקל, שהיו צריכים לעבור בעשרים ושתיים תוספתי, עבר עד היום שלוש מאות חמישים ואחת מיליון.

מופיד מרעי: אז שלוש מאות חמישים ואחת, לפני זה מאה מיליון שוטף - - -

האשם חוסין: לא מאה מיליון, זה שלוש מאות ושתיים שעברו, כולל המאה מיליון של השוטף.

מופיד מרעי: אה, כולל המאה מיליון.

האשם חוסין: השאר יעבור לפי התקדמות המשרדים בעבודה מול הרשויות ומולנו.

האשם חוסין: לאחר אישור שלנו לוועדת היגוי, של תוכניות העבודה והקולות הקוראים.

האשם חוסין: אתמול אישרנו את תכנית העבודה של משרד השיכון בהיקף של מאה שמונים מיליון שקל, זה אמור להעלות בוועדת הכספים בימים הקרובים.

מופיד מרעי: מאה שמונים מיליון שקל - - -

האשם חוסין: זה לא הסבסוד.

מופיד מרעי: זה לא הסבסוד.

האשם חוסין: זה כל השאר של משרד השיכון.

האשם חוסין: הסבסוד זורם באופן תקין, לא מחכים לשום - - -

מופיד מרעי: אז מאה שמונים מיליון ממשרד השיכון מיועדים לתכנון ולבניה או הם מיועדים גם לפיתוח?, למה אני שואל את זה?

מופיד מרעי: כי זה חשוב וזה קריטי.

האשם חוסין: גם תכנון וגם לבנייה לזוגות צעירים.

האשם חוסין: תכנון מוסדות ציבור, שיקום שכונות ותיקות וכל הסעיפים האחרים שהם לא סבסוד.

מופיד מרעי: אתם יודעים לעשות חלוקה בין כמה לתכנון, כמה לשיקום שכונות - - -

האשם חוסין: כן.

האשם חוסין: כן, זה גם כתוב בהחלטת הממשלה.

מופיד מרעי: כמה מהתקציב הזה?

מופיד מרעי: אתה אומר מאה שמונים מיליון?

האשם חוסין: כן.

מופיד מרעי: אני ראש הרשות, אני רוצה לדעת כמה אני מקבל, כמה אני הולך עכשיו להשקיע בתכנון שלי.

האשם חוסין: אני חושב שמשרד השיכון - - -

יפתח עשהאל: הסכום יותר גבוה ממאה שמונים.

האשם חוסין: כי לא הכנסתי לשם את הסבסוד.

האשם חוסין: אנחנו גם הצלחנו יחד עם האוצר ועם השר חמד עאמר להקדים את כל הכסף של התכנון מ-2023 ל-2022.

האשם חוסין: הוא מעביר את כל תקציב התכנון שמיועד להחלטה כבר השנה, על מנת לאפשר למועצות להתקדם בתכנון.

מופיד מרעי: כן, אבל כל התקציב של התכנון לא עובר את השישים מיליון שקל.

האשם חוסין: בסדר, אבל זה מה שיש לנו בהחלטה.

האשם חוסין: אנחנו נעביר את הכל כבר השנה.

מופיד מרעי: חברים, אנחנו הרי גם ביקשנו מכם, יש סיכומים גם של הדיונים, אני רואה גם חברי כנסת שנכחו פה, ביקשנו לבחון אפשרות להגדיל את תקציב לתכנון, היה או לא היה חברים?

מופיד מרעי: כל מי שהיה איתנו בדיונים, אמל, הרי ביקשנו לבחון ואתם אמרתם וגם האוצר אמר שיש אפשרות לבחון את התקציב של התכנון ולהגביר - - -

האשם חוסין: ברשותך, קודם כל אנחנו נעביר את כל הכסף של 2022 ו-2023 כבר עכשיו, זו המנה הראשונה.

מופיד מרעי: עד מתי?

האשם חוסין: שנייה, משרד השיכון מנסה עכשיו לגבש תמונת מצב תקציבית כמה באמת צריך במגזר הדרוזי, על מנת לסיים את כל הסוגיה הזו של התכנון.

האשם חוסין: אתמול נאמר במשרד השיכון שזה מאה עשרים מיליון שקל סך הכל.

מופיד מרעי: במשרד השיכון מגבשים תכנית או במשרד האוצר?

האשם חוסין: לא, משרד השיכון צריך להביא לנו את הנתון הסופי והאמתי כמה כסף נדרש על מנת להשלים את כל - - -

מופיד מרעי: אתה אומר מאה עשרים מיליון?

האשם חוסין: אתמול דיברו על מאה עשרים ושבע מיליון שקל לפי הנתונים שלהם.

האשם חוסין: אנחנו בתכנית התלת שנתית הזו צריך להשלים עוד שש מאות מיליון שקל, על מנת להגיע לשלושה מיליון שקל.

האשם חוסין: אני מניח שברגע שהאוצר ומשרד השיכון יסיימו את העבודה שלהם, חלק מהכסף של התכנון יבוא מהשש מאות של ההשלמה.

מופיד מרעי: מההשלמה, ממה שנשאר, כן.

מופיד מרעי: אבל, אני עוד פעם אומר, תיכף נשמע את זה גם מראשי הרשויות, אם משרד השיכון, ואני אומר את זה לעניות דעתי ואני חושב שאני אחראי ובקיא במה שאני אומר, מאה עשרים מיליון שקל היום לתכנון בישובים הדרוזים זה מעט מאוד כסף.

מופיד מרעי: גם אם משרד השיכון אומר לכם, אנחנו צריכים מאה עשרים מיליון שקל לגמור את התכנון בכל הישובים הדרוזים, אני אומר לכם, תבדקו את זה לעומק, זה לא מספיק.

האשם חוסין: אנחנו לא גורמי מקצוע, המחוז - - -

מופיד מרעי: אני בא משם, אני בדיוק כמה עולה ואמרנו את זה.

מופיד מרעי: היום כשעולה לתכנן שמונה אלף שקל לדונם, כן?

מופיד מרעי: תעשו מכפלות פשוטות, שמונה אלף שקל כפול כמה הדונם שיש בבית ג'אן, כמה דונם יש בחורפיש, כמה יש בדליית אל כרמל, אתם תגיעו בין ארבע מאות לשש מאות מיליון שקל.

עלי סלאלחה: אתמול שאלתי את השר חמד עמאר, למה אתם לא מעבירים כסף למועצות?

עלי סלאלחה: הוא אומר, אנחנו העברנו מאה מיליון למשרד הפנים - - -

מופיד מרעי: משרד הפנים הוא לא מתכנן.

עלי סלאלחה: משרד הפנים הוא לא זה שלא העביר את הכסף.

עלי סלאלחה: אני לא יודע עכשיו למי להאמין, משרד הפנים, משרד האוצר, ראשי מועצות.

עלי סלאלחה: את האמת, אנחנו בברוך אחד גדול.

האשם חוסין: יושב כאן משנה המנכ"ל של משרד הפנים, אולי הוא יתייחס לזה.

מופיד מרעי: אז בואו נעשה סדר.

מופיד מרעי: זה הפתיח שלך, עוד לא סיימת.

מופיד מרעי: משרד הפנים, בנוגע לנושא של העברת תקציבים, אתם יכולים להתייחס?

סיון להבי: בוקר טוב, אני משנה למנכ"ל משרד הפנים.

סיון להבי: שלום רב, אדוני.

סיון להבי: מאה מיליון שקל בהחלטת ממשלה מופיעים בשנת 2021 ו-2022.

סיון להבי: ב-2021 עברו הכספים לרשויות, ב-2022 אנחנו מקבלים שיעברו מחר לפניה תקציבית בוועדת הכספים ואנחנו מיד נעביר אותם לרשויות.

ראדי נג'ם: אבל בלי שום קשר זה צמצום פערים - - -

מופיד מרעי: אדוני ראש המועצה, דקה.

ירום גונן: זה אכן לא קשור לתכנון.

מופיד מרעי: חבר'ה, על מנת שלא נערבב.

עלי סלאלחה: רק רגע, זה מאה מיליון 2021, 2022?

מופיד מרעי: לא, מאה ומאה.

עלי סלאלחה: מחר יעבור מאה מיליון?

מופיד מרעי: כן, מחר יעבור מאה מיליון מתקציב של משרד הפנים.

עלי סלאלחה: שש עשרה מועצות מקומיות ועיר, תחלק את זה, כמה זה יוצא?

מופיד מרעי: כלום כסף.

סיון להבי: זה על פי החלטת הממשלה, אלה הסכומים.

עלי סלאלחה: זו החלטת הממשלה?

האשם חוסין: שני מיליון לצמצום פערים על פי דרישת ראשי הרשויות.

עלי סלאלחה: אז איפה השלושה מיליארד שקל?

מופיד מרעי: לא, שנייה.

מופיד מרעי: חבר הכנסת עלי, אנחנו פורטים את זה כרגע לפרוטות.

מופיד מרעי: הרי, אם היה שלוש מיליארד וכל הכסף היה עובר והמצב שלנו היה טוב, תאמין לי לא היינו יושבים פה.

עלי סלאלחה: נכון.

מופיד מרעי: אז אנחנו יושבים פה כדי לדון.

מופיד מרעי: תראו, בעבר משרד הפנים היה גם אחראי על התכנון ואז היה לו גם תקציב שהיה מעביר לוועדת תכנון ובנייה המקומיות, שהן היום באחריותו, על מנת שיוציאו מכרזים לתכנון ובנייה.

מופיד מרעי: אז, הכסף שעובר ממשרד הפנים הוא להסרת חסמים, הכסף לתכנון הוא בכלל עובר דרך משרד השיכון.

מופיד מרעי: לדעתי, כלקח לתכנית הבאה, אני לא חושב שצריך לשים את כל התקציב של התכנון במשרד השיכון, כי בסופו של דבר - - -

האשם חוסין: זו הדרישה של ראשי הרשויות.

מופיד מרעי: אוקיי.

מופיד מרעי: אני שמעתי את זה גם בעבר, אני מכיר גם את הדרישה והלכתם לפי הדרישה.

מופיד מרעי: אתה יודע מה, אנחנו נבחן את זה בסוף מעשה.

מופיד מרעי: חברים, בשורה התחתונה, בלי תכנון לא נוכל להתקדם.

מופיד מרעי: בוא נתמקד, תיכף נחזור למשרדי הממשלה.

מופיד מרעי: בוא נתמקד במה עבר, מה אמור לעבור ומה הפער לדעתכם.

מופיד מרעי: בבקשה, משרד השיכון.

האשם חוסין: כדאי שיפתח יתייחס לזה.

מופיד מרעי: בבקשה, לתקציב של משרד השיכון.

מופיד מרעי: לא הסבסוד.

יפתח עשהאל: לא, לא הסבסוד.

יפתח עשהאל: לא, זה גם חלק מתקציבי השיכון, זה תקציב עיקרי מאוד בהחלטה והוא עבר, כבר שיחרר.

יפתח עשהאל: אני מניח שאתם מרגישים את זה טוב בשיווקים וגם בהגרלות שכבר מתבצעות, אחרי שנתיים שהיה פער והרבה חסמים.

מופיד מרעי: כן, אבל יש עלייה.

מופיד מרעי: בפועל, אתה מדבר על הסבסוד כרגע?

יפתח עשהאל: התקציב של הסבסוד הועבר במלואו, כן.

מופיד מרעי: התקציב של הסבסוד עבר במלואו, בפועל אתה אומר שמרגישים עלייה.

מופיד מרעי: בפועל הזכיין, מי שזוכה, משלם יותר כסף מאשר בתכנית הקודמת, שהסבסוד היה עד שלוש מאות אלף שקל?

מופיד מרעי: הגדלנו את הסבסוד עד ארבע מאות אלף שקל ותיכף תשמע מפי ראש המועצה יאסר גדבאן, סגן יושב ראש הפורום ראשי הרשויות הדרוזיות, בדיוק בטבלה מסודרת, שאנחנו קיבלנו, כמה ואיפה הייתה העלייה מול תכנית 959, תכנית הקודמת.

מופיד מרעי: בוא תתייחס למשרד האוצר, מה הועבר לרשויות ובאיזה תחום, בבקשה.

יפתח עשהאל: בסדר גמור.

יפתח עשהאל: אז, כפי שהאשם גם הציג, התמונה התקציבית היא כזו, ב-2021 הועברו כבר שמונים אחוז מהתקציבים שכללו שלושים ושניים מיליון שקלים.

יפתח עשהאל: שאר התקציבים ממתינים או המתינו, חלקם כבר בתהליך שמעבירים - - -

מופיד מרעי: כמה זה השאר?

מופיד מרעי: אתה אומר שלוש מאות חמישים ואחד - 2021.

יפתח עשהאל: אז שישים - - מהתקציב של שנת 2021, אז שלוש מאות ושניים מיליון כבר הועברו.

יפתח עשהאל: ארבע נקודה שניים מיליון בתהליך העברה, זאת אומרת יועברו בשבועיים הקרובים, אני מעריך.

מופיד מרעי: ארבע מיליון ומאתיים אלף?

יפתח עשהאל: כן.

יפתח עשהאל: שישים מיליון ומאתיים אלף ממתינים עדיין לסוף גיבוש קולות קוראים של המשרדים באיזו שהיא עבודה שנדרשת, אני אוכל לפרט אחר כך על כל משרד.

יפתח עשהאל: בנוסף, עשרה מיליון נוספים שהם בעצם הפעילות שמתבצעת, זאת אומרת בקצה הפעילות מתבצעת, יש תקציב, אין חסם, אלא זה עשרה מיליון שעוד יועברו מתקציב ההחלטה, פשוט ברישום בין המשרד הם עוד לא הועברו.

מופיד מרעי: הבנתי.

מופיד מרעי: פה אתה נגעת למעשה בכל המשרדים?

יפתח עשהאל: נכון.

יפתח עשהאל: זו הסתכלות כללית על ההחלטה של שנת 2021.

מופיד מרעי: אני רוצה לחזור על המספרים בגדול, על מנת להבטיח לעצמי שאני מבין מה שאתה אומר, אוקיי?

יפתח עשהאל: בסדר גמור.

מופיד מרעי: שלוש מאות ושניים מיליון שקל, פלוס ארבע נקודה שניים מיליון שקל, פלוס שישים נקודה שניים מיליון שקל, פלוס עשר מיליון?

יפתח עשהאל: בדיוק.

מופיד מרעי: כמה זה ביחד?

יפתח עשהאל: שלוש מאות שבעים ושישה מיליון נקודה שתיים.

מופיד מרעי: שלוש מאות שבעים מיליון נקודה שתיים, שמדובר כאן על תקציב 2021, 2022 - - -

יפתח עשהאל: זה רק 2021.

מופיד מרעי: ללא 2023, תיכף אני אדבר על 2023.

יפתח עשהאל: זו נקודת המצב ל-2021.

מופיד מרעי: סליחה, 2021.

יפתח עשהאל: כעת אני אתן את התמונה לשנת 2022.

יפתח עשהאל: בשנת 2022 תוקצבו כבר מאה ושלושה מיליון נקודה שתיים.

מופיד מרעי: כאשר אתה אומר תוקצבו?

יפתח עשהאל: הועברו, כבר אחרי ועדת הכספים.

מופיד מרעי: זה אחרי ועדת הכספים, זה בדרך לרשויות.

יפתח עשהאל: בדיוק.

יפתח עשהאל: פניות בתהליך, זאת אומרת שכבר נראה אותן בשבועות הקרובים בוועדת הכספים, זה כשלוש מאות שבעים מיליון.

יפתח עשהאל: אם אני אדייק, שלוש מאות שישים ותשעה מיליון.

מופיד מרעי: דוגמא לתהליך שנמצא בקנה?

יפתח עשהאל: משרד השיכון, לדוגמא, מאה תשעים וארבע.

יפתח עשהאל: אני קצת מדייק את המספרים שנאמרו בגלל שהייתה בקשה, גם מהמשרד וגם אצלנו מהשר חמד עמאר, להקדים את כלל תקציבי התכנון לשנת 2022.

יפתח עשהאל: כלומר, כבר לתת את מלואם בשנה הזו.

מופיד מרעי: אתה מדבר על השישים?

יפתח עשהאל: אני מדבר על התכנון.

מופיד מרעי: חמישים וארבעה מיליון ושש לרמת הגולן, זה שישים מיליון שקל.

מופיד מרעי: על זה התכנית מדברת.

יפתח עשהאל: לא, אני מדבר על התכנון של משרד השיכון, שהוא סך הכל ארבעים ושישה מיליון.

מופיד מרעי: תכנון של משרד השיכון.

יפתח עשהאל: כן, ארבעים ושישה מיליון.

האשם חוסין: ויש את רמת הגולן - - -

יפתח עשהאל: אני אוודא עוד פעם את המספר, אבל - - -

מופיד מרעי: תבדקו.

מופיד מרעי: אני יודע על חמישים וארבע ועוד שש.

עלי סלאלחה: מה זה, אתם מתכוונים לשכונות חיילים משוחררים?

יפתח עשהאל: תכנון זה באופן כללי, שכונות מגורים - - -

מופיד מרעי: לא, תכנון, תכנון של כולם.

יפתח עשהאל: שכונות מגורים, גם מפורט וגם מתארי.

מופיד מרעי: גם שכונות חיילים משוחררים.

מופיד מרעי: זה לעג לרש.

האשם חוסין: זה תכנון בקרקע פרטית ומעורבת, ללא התכנון של שכונת חיילים משוחררים.

האשם חוסין: התכנון לשכונת חיילים משוחררים מגיע ממקור אחר וזה חשוב.

מופיד מרעי: הוא מובנה בתוכו?

מופיד מרעי: אם משרד השיכון מתכנן את השכונות, אז זה מתוקצב.

האשם חוסין: אבל זה לא מגיע מהתקציב הזה.

מופיד מרעי: לא מהתקציב הזה?

האשם חוסין: לא, זה תכנון לקרקע פרטית ומעורבת.

מופיד מרעי: אוקיי.

עלי סלאלחה: מתי אתם חושבים לסיים את העניין של התכנון בכפרים הדרוזים?

עלי סלאלחה: כאשר נפסיק לשלם את הקנסות הכבדים של אדון קמיניץ?

יפתח עשהאל: אז כפי שאמרתי, התקציב כולו גם מועבר השנה אל משרד השיכון, בגלל זה גם סך התקציב למשרד השיכון שהוא מאה תשעים וארבעה שקלים, לא כולל סבסוד.

יפתח עשהאל: זה תקציב שכרגע אתמול, כפי שהאשם נגע, הייתה ועדה במשרד השיכון שבה אישרנו את כל הקריטריונים ואת אופן החלוקה של התקציבים והם יועברו בשבועות הקרובים למשרד.

יפתח עשהאל: זאת אומרת, ברגע שאתמול אישרנו, אנחנו באוצר כרגע מנסים לעשות את העבודה כמה שיותר מהירה, מקצועית ויסודית, לשבת במשרד, להשלים את כל הדברים, כמו שקרה אתמול עם משרד השיכון.

יפתח עשהאל: ברגע שסיימנו את זה, אנחנו אצלנו מאוד מהר מנסים להעביר את התקציבים, להעביר את זה לוועדת הכספים ושם גם מאמצים להעביר את התקציבים מהירים, וזה בעצם תהליך של פנייה בתהליך, כפי שנגעתי.

יפתח עשהאל: זאת אומרת, אתמול אישרו ואני מאמין שכבר בשבועות הקרובים נראה את זה במשרד השיכון.

מופיד מרעי: איך אתה מחלק את המאה תשעים מיליון?

יפתח עשהאל: הכל גם גליל וגם גולן?

יפתח עשהאל: אם זו הייתה השאלה.

מופיד מרעי: לא.

מופיד מרעי: אתם אמרתם מאה עשרים מיליון תוספת לתכנון, זה מה שהאשם אמר, אתה אומר מאה תשעים - - -

יפתח עשהאל: מאה תשעים זה סך תקציבי הפיתוח של שיכון, כולל תכנון.

מופיד מרעי: אוקיי, אתה אומר ארבעים ושש, אבל אני אומר חמישים וארבע ועוד שש שזה שישים.

מופיד מרעי: אם אתה מחבר את שניהם, זה עושה לי סדר שזה מגיע למאה תשעים, יכול להיות שלזה אתה מתכוון?

יפתח עשהאל: מאה תשעים אני כללתי שם את כל תקציבי הפיתוח, כולל הסרת חסמים, סבסוד קרקע פרטית, כל הפעילות שבעצם הוגדרה בהחלטת הממשלה ורק לשנה זו כמובן, שב-2023 יש את אותו סכום בשני.

מופיד מרעי: אותו סכום מה?

מופיד מרעי: של חמישים וארבע או מאה תשעים?

יפתח עשהאל: לא, את כל התכנון אנחנו נותנים השנה, מלבד כל התכנון שזה הסכום שנגעת, אז יש את כל תקציבי פיתוח של שיכון, חציים לשנה זו וחציים לשנה הבאה.

מופיד מרעי: טוב.

מופיד מרעי: הבנתי, אנחנו עוד נחזור אלייך.

מופיד מרעי: לא בטוח שכולם הבינו את מה שאתה אומר.

עלי סלאלחה: אז למה עדיין מדשדשים ולא יצאו לפועל, למה?

מופיד מרעי: אפילו מנהל הוועדה לא הצליח לעקוב אחרי המספרים.

יפתח עשהאל: הרבה מספרים.

עלי סלאלחה: אף אחד לא קם בכל השכונות הדרוזיות ובכל הכפרים.

מופיד מרעי: דקה.

מופיד מרעי: תוך כמה זמן אתם יכולים להניח בפני הוועדה טבלה מסדרת ומסודרת, תוך כמה זמן?

מופיד מרעי: שבוע, ארבעה ימים?

מופיד מרעי: יומיים?

יפתח עשהאל: אני חושב שיהיה נכון להעביר את זה, לפחות בשבוע הבא או עוד שבועיים, על מנת שכבר נעביר לוועדת הכספים תוך שבועיים.

מופיד מרעי: תוך שבועיים, תרשום בסיכום.

מופיד מרעי: שתהיה טבלה מסודרת, שהיום חבר כנסת וראש מועצה וכל מי שיושב כאן, שיהיה לו מול העיניים.

מופיד מרעי: תצאו מנקודת הנחה שאנחנו מבינים שני CC בנושא תכנון ופיתוח.

מופיד מרעי: אנשים יושבים פה כי אכפת להם, מדברים מדם ליבם וזה מת.

מופיד מרעי: אנחנו עוד מעט שנה, הממשלה הזו קיימת שנה, בסופו של דבר לפי מה בוחנים אותנו?

מופיד מרעי: לפי המסמר שנתקע בשטח.

עלי סלאלחה: תוכננו משרד השיכון ועל ידי משרד הפנים.

עלי סלאלחה: אף בית לא קם עדיין.

מופיד מרעי: אנחנו צריכים להתקדם.

עלי סלאלחה: כל הכיווצים, כל הישובים, יום יום אני רואה בתים עולים למעלה.

מופיד מרעי: בוא נשמע את ראשי הרשויות, מי שהגיע.

מופיד מרעי: אנחנו נפנה לראשי הרשויות ולאחר מכן נשמע גם את משרדי הממשלה ולאחר מכן גם נמשיך פה את ההתייחסות.

מופיד מרעי: בבקשה.

ראדי נג'ם: קודם כל, בוקר טוב.

ראדי נג'ם: אני מברך על עצם קיום הוועדה, באמת שיש מעקב בוועדה כזו, אבל המצב הוא לא טוב.

ראדי נג'ם: מ-2019 ועד היום אנחנו חיים על כרעי תרנגולת.

ראדי נג'ם: איך אומרים, רק מהשאריות של החלטה 959, שזה בהמשכים.

ראדי נג'ם: המצב בישובים לא טוב.

ראדי נג'ם: הביוב גואה על הכבישים, אין ניקוז ואין תשתיות.

ראדי נג'ם: אפילו אני כראש רשות, לעיתים אני מתבייש להסתובב בישוב.

ראדי נג'ם: המאה מיליון שהועברו הם צמצום פערים שבאמת לא סגרנו עד היום.

ראדי נג'ם: יש עוד מאה מיליון בדרך גם לצמצום פערים, אלמלא זה לא יכולנו - - -

מופיד מרעי: החלוקה הייתה פייר נפש או פייר - - -

ראדי נג'ם: לא, יש חלוקה שלושים שבעים ואחרי זה לפי זה.

מופיד מרעי: ברור.

ראדי נג'ם: אני אומר לכם, עכשיו אני רוצה לייצג את בית ג'אן, כל הישובים חשובים לי, אבל יותר חשוב לי בית ג'אן שאני מייצג אותו.

ראדי נג'ם: אני נמצא בפיגור של חמישים שנה בתשתיות.

ראדי נג'ם: לא יכול להיות שישוב כזה נמצא בפער כזה של תשתיות, ישוב הררי, בגובה מעל אלף מטר מעל פני הים.

ראדי נג'ם: לא מתחשבנים איתי דיפרנציאלית בתקצוב, לכן צריך לחשוב טוב כיצד להביא את הישוב הזה למצב נורמלי, מבחינת תשתיות.

ראדי נג'ם: מופיד, אני אומר לך, היו לי מכרזים בתכנון לפני שנתיים, יש לי מתכננים שזכו במכרז, לא יכולתי לחתום איתם הסכם, משום שאין לי סעיף תקציבי וזה אסור על פי חוק, בואו כולנו נתהדר.

ראדי נג'ם: אני חושב שמספיק עם ההצגה, מספיק עם הפוטו שופ, לבוא ולארגן סרטונים.

ראדי נג'ם: אני רוצה פתרונות, אני באתי לפה לכבד את הוועדה, איך אומרים, לצעוק את צעקתי.

ראדי נג'ם: יכולתי להיות בישוב שם ולטפל בישובים, בישוב שלי.

ראדי נג'ם: כל הדרך מבית ג'אן עד פה, כל זה הודעות על פינוי זבל.

ראדי נג'ם: אין לי כסף לשלם גם, מה אתם רוצים ממני?

ראדי נג'ם: אני רוצה לטפל.

ראדי נג'ם: לא יכול להיות שאני צריך להתחנן על נפשי לטפל בתושב, זה המצב חברים, בוא לא נתהדר.

ראדי נג'ם: אנחנו באמצע 2022 ועוד לא קיבלנו שקל אחד לתקציב 2022, שקל לא נכנס לרשויות, על מה אנחנו מדברים?

ראדי נג'ם: שנה הבאה, שנת בחירות, ישבו לי פה על הוריד.

ראדי נג'ם: שלוש שנים לפני זה הייתה הקורונה, לא היו תקציבים, אז מה?

ראדי נג'ם: מה?

ראדי נג'ם: נבחרנו להיות סתם ככה דוגמא?

ראדי נג'ם: לדגמן?

ראדי נג'ם: זה המצב.

מופיד מרעי: מי שמכיר אותך יודע שבטוח אתה בא כדי לעבוד.

ראדי נג'ם: אני באתי לעבוד ואני עובד תאמין לי.

מופיד מרעי: אני בטוח.

ראדי נג'ם: אני עובד ועושה את הכל באמת לשרת נאמנה את הציבור שבחר בי.

מופיד מרעי: ראדי, כמה כסף בשנה האחרונה נכנס מהתכנית הכלכלית למועצה המקומית בית ג'אן?

ראדי נג'ם: אפס.

מופיד מרעי: תודה רבה.

ראדי נג'ם: נכנס שבעה מיליון, נמצאו פערים שבע נקודה משהו בצמצום פערים של התכנית של 2021, עוד שמונה מאות תשעים אלף שקל ממשרד הפנים לנושא של 2021.

ראדי נג'ם: ל-2022 עוד לא ראינו כלום.

ראדי נג'ם: חבר'ה, אני אומר לכם, יש לי שלושים תביעות רכבים ובצדק, אני מצדיק את האזרח, כי הם נכנסו בבורות.

מופיד מרעי: תיכף אנחנו נשמע את האוצר ואת הרשות למקרקעין.

ראדי נג'ם: שנייה, דקה, אתה ציינת שמונת אלפים שקל, פלוס מינוס, לתכנון לדונם, איפה התכנון של התשתיות?

ראדי נג'ם: צריך להוסיף על זה עוד אלפיים חמש מאות עד שלושת אלפים שקל לדונם עבר תשתיות.

מופיד מרעי: במקרה הטוב.

ראדי נג'ם: כן, אבל את כל זה לא ראינו.

ראדי נג'ם: בית ג'אן לבד, גם הצגתי למשרד האוצר, אם אני רוצה עכשיו ככה לישון בשקט, אני חסר לי שלושים מיליון שקל לתכנון קרקע פרטית וקרקע מעורבת, גם תכנון תשתיות.

ראדי נג'ם: אז, כמה אני מקבל מזה?

ראדי נג'ם: אני לא יודע.

ראדי נג'ם: עכשיו, אני צריך להפר הסכם עם אנשים או עם אלה שזכו, אין לי את הכסף לשלם להם.

ראדי נג'ם: עכשיו, יתרה מכך, הנה אני אומר את זה, אם רוצים לקדם את התכנון, חברים, יש החלטת ממשלה 664, 2022 בדצמבר 2020, צריך לתחזק את מחלקות ההנדסה.

ראדי נג'ם: לא יכול להיות שעל משרה אחת בן אדם רץ יום ולילה והוא לא מספיק.

ראדי נג'ם: צריך לתגבר את מחלקות ההנדסה, הצגתי את זה ואני אמשיך להציג את זה.

ראדי נג'ם: אי אפשר להתקדם בלי זה, אי אפשר.

ראדי נג'ם: אני מכיר את התכנון ועסקתי בתכנון לפני כן, אני מנסה לעזור אבל לא כל הזמן, יש לי עוד כמה דברים לעשות.

ראדי נג'ם: צריך לתחזק את מחלקות ההנדסה.

עלי סלאלחה: פעם ראשונה אני שומע ראש המועצה מדבר בגובה העיניים לחבר'ה היהודים.

עלי סלאלחה: אני חושב שהגיע הזמן שתצאו לצמתים ותרימו את הדגל השחור.

ראדי נג'ם: עדיין לא מאוחר לצאת.

מופיד מרעי: לצאת לצמתים אפשר.

עלי סלאלחה: יש לנו ילדים שרוצים לחיות.

מופיד מרעי: קודם כל, תודה רבה ראדי על הדברים שאמרת.

מופיד מרעי: עלי, אתה חוזר אחרי זה לדיון?

עלי סלאלחה: יש לי עוד דקה.

מופיד מרעי: יש עוד כמה דיונים, יש גם דיון חשוב על התשתיות.

ראדי נג'ם: אני לא רוצה לפספס, מופיד.

ראדי נג'ם: תשמע, בית ג'אן אין אזור תעסוקה, אין אזור תעשייה, אין מסחר, אני חי על ארנונה למגורים ומי שחושב שהפלנו אותו לרעה מקבל שבעים אחוז הנחה על פי חוק.

ראדי נג'ם: חבר'ה, אני לא יכול להתקדם מכלום.

ראדי נג'ם: אני רוצה באמת לקבל כספים וביקשתי להרחיב את שטח השיפוט, אני לא מקבל כלום.

ראדי נג'ם: הרי, יש מסביבי אזורי תעסוקה ותעשייה, בבקשה יפנו לכרמל, אני רוצה לקבל מכרמל ואני רוצה לקבל ממקומות אחרים.

ראדי נג'ם: שהם יפנו וייתנו לי, איך אומרים, חלוקה, אין לי.

ראדי נג'ם: אין לי מאיפה להביא כסף, אין לי.

ראדי נג'ם: אני אעלה את זה גם בוועדת הכלכלה.

מופיד מרעי: אני מאמין.

מופיד מרעי: אנחנו נדבר גם על התכנון האזורי, אבל אמרת דברים מדם ליבך.

מופיד מרעי: ראדי, למי שלא מכיר, הוא גם אלוף משנה במילואים, הוא שמאי מקרקעין והוא בקיא בתחום התכנון, ומתכנן ערים; והוא מתכנן את בית ג'אן כעיר.

מופיד מרעי: אני אומר את הדברים בשבחו, כי הוא באמת בא לרשות המקומית על מנת בעיקר לקדם את נושא התכנון.

מופיד מרעי: פה אני רוצה להגיד משהו לחברים, למה בוועדה הזו וגם בדיון הבא אנחנו מתכוונים לדון ולהמשיך את הדיון על התכנון המפורט.

מופיד מרעי: אנחנו מתמקדים בנושא התכנון, ולא סתם אמרתי שזה לא מספיק כסף לתכנון.

מופיד מרעי: כי, תכנון הוא לא רק למגורים, זה לתשתיות, אזורי תעסוקה, אזורי תעשייה.

מופיד מרעי: אנשים אין להם איפה לעבוד, חסר מקומות עבודה.

מופיד מרעי: אפילו אין לנו עדיין תכנון אזורי לאזורי תעסוקה ומסחר, שיהיה אפשר להכין משהו אזורי, בינתיים בתוך הישובים, אין לנו.

מופיד מרעי: בית ג'אן זה ישוב נידח, חורפיש זה ישוב נידח, ואם אנחנו לא משקעים בתכנון אנחנו לא נוכל להתקדם בכלום, לא נוכל להתקדם בשום דבר.

מופיד מרעי: ראש המועצה בבית ג'אן, בחורפיש או בפקיעין או בכל מקום אחר לא יכול לבנות בית ספר ולקבל היתר בנייה, אם אין לו מתחם תכנון מפורט, שמתוקף התכנון הזה יכול להוציא היתר.

מופיד מרעי: זאת משום ששום משרד ממשלתי לא יתקצב אותו, גם אם משרד האוצר מעביר למשרד החינוך כסף, הוא לא יכול לתקצב כי אין לו היתר.

מופיד מרעי: אז, הוא לא יכול להוציא מכרז, הוא לא יכול בכלל לעמוד בתנאים של הקול קורא.

מופיד מרעי: דיברו כאן על מגרשי כדורגל, מגרשי כדורגל אצלנו נופלים, למה?

מופיד מרעי: תקציב יש, במדינת ישראל יש כסף, אם מישהו יגיד לי שאני טועה, אני אוכיח לו שהוא מבולבל.

מופיד מרעי: לא חסר כסף למדינת ישראל, חסר תכנון.

ראדי נג'ם: אם משרד השיכון ירצה ביתרה להוציא קולות קוראים, זה לתקוע מסמר בארון המתים של מוסדות הציבור, אין תכנון.

מופיד מרעי: לא, אנחנו גם לא עומדים.

מופיד מרעי: במגרשי הכדורגל רוצים היתר, מספיק שמישהו מערער.

מופיד מרעי: מספיק שמישהו מערער שמגישים את התכנית להפקדה בתנאים, ואחרי זה מפרסמים ויש את התקופה של הערעור, זה תוקע בכלל היתר של מגרש כדורגל.

מופיד מרעי: הקול קורא התוקף שלו פג, הכסף נעלם ואחרי זה אתה צריך את כל התהליך מחדש.

מופיד מרעי: חברים, תבינו למה נושא התכנון חייב להיות בדמנו.

מופיד מרעי: שוב, הכסף והתקציב המוצע לתכנון, לצערי ואני אמרתי את זה עשרים אלף פעמים, הוא לא מספיק בהתאם לטבלה של תכנון.

מופיד מרעי: אני מדבר רק על תכנון, התקציב של שמונה אלף שקל תכנון מתארי לדונם, אחרי זה יש פיתוח תשתיות, וצודק ראש המועצה בבית ג'אן שאמר שצריך אלפיים שקל, זה גם במקרה הטוב, כי צריך להכין תשתיות ביוב, כל זה עולה כסף.

מופיד מרעי: אנחנו לא שם, לצערי.

מופיד מרעי: אתה רצית לשאול שאלה, מנהל הוועדה, או שקיבלת תשובה?

אמל ביבאר: קיבלתי תשובה.

אמל ביבאר: שנייה, אבל, אני כמנהל הוועדה קיבלתי כאן פנייה מאחד הצופים בפורטל דווקא לגבי התקציב.

אמל ביבאר: אני חוזר על זה, צוין מאה שמונים מיליון שקלים ממשרד הבינוי והשיכון, שמיועד לתכנון שכונות ותיקות ועוד מאה עשרים מיליון שקלים תוספתי לתכנון בישובים.

אמל ביבאר: דובר כאן על עוד מאה תשעים וארבע מיליון שקלים שיבוא ממשרד הבינוי והשיכון לפיתוח.

אמל ביבאר: השאלה כאן האם התקציבים הם ביחד או כל תקציב כזה לחוד או שכולם זה תקציב אחד, רק הוא מפורק פשוט?

אמל ביבאר: פשוט אנשים צופים בפורטל והם רצו לקבל תשובה.

יפתח עשהאל: התקציב, המספר שנגעתי, הוא כלל התקציבים של משרד השיכון, כמובן שהכל מפורט בהתאם להחלטת הממשלה.

יפתח עשהאל: זאת אומרת, כמו שאמרת, יש שם קשיי ניקוז, מרקם ותיק, מוסדות ציבור והכל מפורט למספרים בהתאם להחלטת הממשלה.

קריאה: מאה שמונים לחוד, מאה תשעים לחוד, ומאה עשרים לחורפיש.

יפתח עשהאל: בדיוק, כל סעיף - - -

מופיד מרעי: חברים, כל הכסף הוא לא רק לתכנון.

מופיד מרעי: שיקום שכונות ומרקם ותיק, אלו תקציבים שאי אפשר להגדיר אותם שהם תקציבי תכנון, הם השלמות פערים וכן הלאה.

מופיד מרעי: תוודאו בנושא תקציבי התכנון.

מופיד מרעי: בבקשה, האשם, איפה אנחנו עומדים?

האשם חוסין: יפתח, כמה דברים, אנחנו מחכים להשלמת העבודה אל מול המשרדים בוועדת התקציבים בשבועות הקרובים.

האשם חוסין: לגבי התכנון, אני שוב חוזר ואומר, יש כרגע גם תקציבים מהעבר שעדיין לא נוצלו, יש את התקציב החדש שאתמול אישרנו אותו של שנתיים בשנה אחת - - -

מופיד מרעי: למה לא נוצלו?

האשם חוסין: שנייה.

מופיד מרעי: לא, בוא נהיה כנים כלפי הציבור, אני הרי יודע שהם צופים בנו.

מופיד מרעי: חברים, למה התקציבים לא נוצלו?

מופיד מרעי: מה זו בעיה של ראשי הרשויות?

מופיד מרעי: זו בעיה של משרד האוצר?

מופיד מרעי: זו בעיה שלי כחבר כנסת?

מופיד מרעי: תגידו לי איפה הבעיה.

האשם חוסין: שנייה, אנחנו כל הזמן חוזרים לסיפור הזה של התכנון.

האשם חוסין: כרגע יש לנו את התכנון מאה שבעים וארבע מיליון שקל למגזר הדרוזי, לפי התוכניות הקודמות מהתכנית החדשה ברמת ניצול של עשרים וארבעה אחוז.

האשם חוסין: אנחנו כרגע החלטנו שאנחנו מעברים את כל התקציב של כל התכנית עוד השנה, אפילו עכשיו בשבועות הקרובים, על מנת להקדים את התכנון.

האשם חוסין: בנוסף, משרד השיכון עושה עבודת מטה על מנת להראות את המספר האמתי, כמה באמת צריך, כמה תוספת.

האשם חוסין: כרגע אנחנו מדברים על מאה עשרים ושבעה מיליון שקל שאנחנו נצטרך להביא אותם או בסוף השנה או בהחלטה הבאה נראה איך אנחנו מתקדמים.

האשם חוסין: אבל, כרגע קצב ההתקדמות בתכנון במגזר הדרוזי, מכל מיני סיבות, הוא לא משביע רצון והוא בעייתי.

האשם חוסין: בגלל זה אנחנו הקמנו את ועדת המשנה גם במחוז נצרת וגם בחיפה, כי אנחנו רואים את הבעייתיות - - -

מופיד מרעי: מה הספיקו לעשות?

האשם חוסין: שנייה, אנחנו נותנים המון כסף והמון תוכניות נסגרות, נפתחות ונסגרות במגזר הדרוזי.

האשם חוסין: הם לא מתקדמים.

מופיד מרעי: אני מדבר איתך כי אנחנו מכירים לא מהיום.

מופיד מרעי: תגיד לי, אנחנו עוד מעט בממשלה שנה, הרי כולם יודעים וכולם יודעים מה העמדה שלי, שאני רציתי ועדת תכנון ייעודית כמו חריש למגזר הדרוזי שיסיימו את התהליך.

האשם חוסין: - - - חקיקה בכנסת.

מופיד מרעי: אוקיי, זו בעיה שלה.

מופיד מרעי: הייתה החלטת ממשלה שמקימים שתי ועדות משנה.

מופיד מרעי: הוקמו שתי ועדות משנה שהצהירו פה, אצלי בוועדה, שהוקמו שתי ועדות משנה.

מופיד מרעי: מה עשו שתי ועדות המשנה?

מופיד מרעי: זה לא לך, לא לחצר שלך, אני עושה דיון על מה עשו שתי ועדות המשנה.

האשם חוסין: אנחנו מדברים על חודשיים, חודשיים שבתוכם היה חודש חופשים מאז שהוקמו הוועדות האלה.

מופיד מרעי: כן, אבל הנושא של הדיון - - -

האשם חוסין: יש כאן בעיה שנמשכת כבר עשרות שנים ואנחנו לא מתקדמים בקצב הנכון וזה אחד הדברים שמדאיגים אותנו כרשות.

האשם חוסין: אנחנו עושים את הכל כדי להתקדם, אנחנו רואים את הנתונים.

מופיד מרעי: מה הבעיה?

מופיד מרעי: תקציבית?

מופיד מרעי: בואו תגידו לי.

האשם חוסין: לא.

האשם חוסין: כי, אני אומר, אנחנו כרגע מתוך תקציב של מאה, מאה שבעים וארבעה מיליון שקל שכולו מחויב, דרך אגב, אנחנו לא מתקדמים אנחנו בעשרים וארבעה אחוז ביצוע.

האשם חוסין: עכשיו אנחנו מוסיפים עוד שישים מיליון שקל, כולל רמת הגולן, ובסופו של דבר אנחנו נביא עוד כסף.

מופיד מרעי: בסדר, אני כן איתך.

מופיד מרעי: מההיכרות שלך אני גם רוצה לנצל גם את המקצועיות שלך, אתה איש מקצוע, אתה לא מהיום ראש הרשות.

מופיד מרעי: אנחנו עבדנו ביחד גם כשהייתי יושב ראש ראשי הרשויות, שהייתי יושב ראש הפורום ועבדנו ביחד.

מופיד מרעי: מהמקצועיות שלך והידע שלך איפה החסם הזה?

האשם חוסין: יש כמה חסמים, אחד מהם הצביע עליהם חברי ראש מועצת בית ג'אן שמחלקות ההנדסה ברשויות לא מתפקדות, בגלל חוסר בכוח אדם.

האשם חוסין: דבר שני, בוועדות התכנון המחוזיות והמרחביות, אני אומר לך, הייתה בעיית כוח אדם קשה מאוד, שאנחנו לא זוכים לקדימויות שם.

מופיד מרעי: מישהו יכול למפות לי היום, האם לכל המתחמים המפורטים במגזר הדרוזי, בישובים הדרוזים והצ'רקסיים, יצאו מכרזים או שיש תב"רים?

מופיד מרעי: מישהו יכול להגיד לי את זה?

מופיד מרעי: מי יכול?

האשם חוסין: אני חושב שמשרד השיכון צריך לתת לך.

ראדי נג'ם: אני יכול להגיד מה יש לי.

מופיד מרעי: לך כן, אבל שנייה, תיכף נגיע אלייך בחזרה, כי אתה אינדיקטור האינדיקציה פה.

מופיד מרעי: אבל מישהו יכול להגיד?

האשם חוסין: הבעיה היא שכל התוכניות שנפתחו מומנו ונסגרו לאורך הדרך ולא התקדמו.

מופיד מרעי: תשמע, כאשר אני יושב עם ראש מועצה והוא אומר לי אתם לא עוזרים לי, אתם לא מקדמים ואני רוצה תקציב לתכנון מפורט שיש.

מופיד מרעי: אני אתן לך דוגמא, הוועדה המקומית לתכנון ובנייה מעלה נפתלי, גם בית ג'אן חברים בוועדה הזו.

מופיד מרעי: היא הייתה מקבלת תקציב ממשרד הפנים, המשנה למנכ"ל משרד הפנים.

מופיד מרעי: הועדה המקומית לתכנון ובנייה הייתה מקבלת תקציב, מהתקציב הזה היא הייתה מוציאה מכרזים לתכנון במתחמים מסוימים.

מופיד מרעי: אני אומר לכם, שהנושא הזה כבר לא קיים.

מופיד מרעי: משרד השיכון, נכון יש לו תקציבים, אבל הוא לא מוציא מכרזים לכל המתחמים בכל הישובים.

מופיד מרעי: חורפיש, אני לא יודע אם הם אמורים להגיע לפה, הוא יסביר לכם על כל מתחמי A, B, C, D, אין לו בכלל תקציב, אף אחד גם לא נתן לו להוציא מכרז לשם והתושבים צועקים ובאים אליי הביתה.

מופיד מרעי: התושבים אומרים לי מופיד, אתה התחלת את התכנון, איפה אנחנו עומדים?

מופיד מרעי: אתה היום בכנסת, למה אתה לא עוזר לנו?

מופיד מרעי: אליי הביתה הם מגיעים ואני מבין מה הם אומרים.

מופיד מרעי: אני מחפש את הכסף ואני לא מוצא, ואני מחפש את התב"ר ואני לא מוצא אותו.

מופיד מרעי: אומרים לי בשביל מה, למה צריך להקים ועדת משנה שתעקוב אחרי החלטות ממשלה?

מופיד מרעי: חייבים להקים את הוועדה הזו, הוועדה הזו קמה על מנת לטפל בדברים האלה, ואם לא הייתה קיימת המצב שלנו היה בהרבה יותר גרוע ואנחנו נמשיך לעקוב אחרי כל מהלך.

מופיד מרעי: אני אומר לכם, אני מתחייב להפוך כל אבן על מנת שנשלים את התכנון, כי זה האל"ף בי"ת שלנו.

מופיד מרעי: בלי גמר התכנון, אני לא אומר ששאר הדברים לא חשובים, אבל סיימנו את התכנון, תאמינו לי שהרכבת תצא, תדהר והיא יכול להתקדם ולפתור את כל הבעיות.

מופיד מרעי: תעזרו לנו בזה, משרדי הממשלה, הקשבתם, שמעתם, אני מבקש שכל אחד יתייחס, תציעו לי הצעות איך אנחנו פותרים את זה.

מופיד מרעי: לא מאשרים ועדות גיאוגרפיות, מוציאים שטח, מורידים שטח, כל זה משפיע על התכנון, די זה נמאס.

ראדי נג'ם: אפשר להתייחס?

מופיד מרעי: כן, ראדי, אחרי זה אני רוצה לשמוע את משרדי הממשלה, כל אחד במשפט.

מופיד מרעי: ואחרי זה האשם יש לו משהו.

ראדי נג'ם: עכשיו כביכול אכלנו את הדג המסריח, גם נגורש מהעיר.

ראדי נג'ם: חבר'ה, הכסף שנותר מהחלטות הממשלה הקודמות לתכנון משולם לפי אבני דרך.

ראדי נג'ם: זאת אומרת, מרגע שמתחילים את התכנון מקבלים עשר אחוז, מגישים חלופה, עוד עשרה אחוז, מגישים תכנית לוועדה, עוד חמש עשרה אחוז וככה אנחנו רואים יתרות.

מופיד מרעי: מה הפקדה בתנאים?

ראדי נג'ם: כן, בדיוק, אנחנו רואים יתרות.

ראדי נג'ם: זה לא אומר שאנחנו לא מנצלים את הכסף, אבל צריך לשים את הדברים על דיוקם.

ראדי נג'ם: אלו לא יתרות שלא מנוצלות, אלו יתרות שאמורות להיות מנוצלות.

האשם חוסין: אמרתי שהכל מחויב.

ראדי נג'ם: בסדר, אז מחויבים, אבל בואו נדייק.

ראדי נג'ם: עכשיו, חושבים שאנחנו לא יודעים לנהל ולא כלום, אז לא, הכסף מנוצל לפי אבני הדרך.

ראדי נג'ם: מופיד, אתה מדבר על תכנון מפורט, יש בעיות שאמורה המדינה לתת פתרונות קצה ובלי זה כל מיני נציגי משרדי ממשלה בוועדות המחוזיות לא מאשרים.

ראדי נג'ם: אני צריך לתת פתרון קצה מעבר לקו הכחול שלי, שהוא לא בתחום שיפוט שלי?

ראדי נג'ם: אם זה ניקוז, ביוב ואם אלו תשתיות אחרות.

ראדי נג'ם: מספיק לי מה שיש לי בתוך הקו הכחול.

ראדי נג'ם: כל זה צריכה להיות חבילה אחת.

ראדי נג'ם: אני אחראי, אני נושא באחריות, אני יודע, אבל אני לא אחראי על פתרון קצה, איך מביאים את הביוב, לא יודע לאיזה בט"ש מחוץ לישוב, הנה כתוב פה שמורת טבע.

ראדי נג'ם: איפה שאני הולך אומרים בית ג'אן שמורת טבע, נכון.

ראדי נג'ם: כל דבר הכי קטן אני נתקל בחמישה גורמים בממשלה שמסלול נינג'ה האמריקאי יותר קל, רשות רט"ג, רשות העתיקות, רשות הניקוז, רשות הנחלים, איכות הסביבה.

מופיד מרעי: שכחת עוד משהו, המועצה של הגנים הלאומים.

ראדי נג'ם: אמרתי רט"ג, גנים לאומיים.

מופיד מרעי: לא, אחרי שאתה עובר את רט"ג, אומרים לך, תשמע כל זה צריך אישור של המועצה לגנים לאומיים.

מופיד מרעי: אתה מגיע לשם, שם מתכנסים פעם בחצי שנה.

מופיד מרעי: עברתי את זה, מגרעת שטח משוכנת טבע.

מופיד מרעי: חשבתי שהכל נגמר עם שאול גולדשטיין, הוא אומר לי, לא אדוני עכשיו אנחנו צריכים להגיע למועצה לגנים לאומיים.

מופיד מרעי: אני מגיע לשם וכל דיון זה חצי שנה, אז זה דוחה לך את התכנון בעוד חצי שנה.

ראדי נג'ם: אנו מברכים את רעיה שמונתה למנכ"לית רשות הטבע והגנים.

ראדי נג'ם: פעם ראשונה שממנים מישהו מתוך הארגון כמנכ"לית.

ראדי נג'ם: אני אומר את זה בקול רם, ידי מושטת להתחיל דרך חדשה, קווים בוני אמון - - -, יש צורך לאזרח ואנחנו נדע לשמור על הטבע בבקשה.

מופיד מרעי: אם יש צורך, נעשה דיון פה אצלנו.

מופיד מרעי: בבקשה, משרד הפנים.

סיון להבי: בוקר טוב.

סיון להבי: אני משנה למנכ"ל משרד הפנים.

סיון להבי: אדוני יושב הראש, אני מאוד שותף לאמירה שלך שתכנון הוא בעצם הבסיס שעליו אפשר לבנות גם פיתוח כלכלי ולקדם את התשתיות והמרחב הציבורי בישוב.

סיון להבי: אני חושב שצריך להקדיש לזה משאבים רבים.

סיון להבי: אני כן אציין שמנהל התכנון הוא בעצם מנהל שכפוך לשרה.

מופיד מרעי: כפוף אליכם.

סיון להבי: אני לא יודע לתת מענים כרגע לתקציבים שלו, אולי מישהו בזום יוכל לסייע.

מופיד מרעי: לא, אני בקיא.

מופיד מרעי: הוא לא מתוקצב, תוקצבו רק שני מיליון שקל לוועדות שקל וזהו.

סיון להבי: כן, אני יודע.

סיון להבי: אני כן אתייחס לסעיפים שהם תחת משרד הפנים.

סיון להבי: כמו שציינתי קודם, יש מאתיים מיליון שקלים, מאה לכל שנה לתגבור התקציב השוטף.

סיון להבי: המאה של 2021 עברו, המאה של 2022, אני מקווה שבאמת עוד השבוע יעברו, ואנחנו נקצה את זה לרשויות.

סיון להבי: התקציב הזה הוא בעצם תקציב חופשי, לא מיועד או אולי התקציב הכי טוב עבור הרשות, כי סדרי העדיפויות בעצם נקבעים על ידי ראש הרשות והצוות שלו.

מופיד מרעי: אתה יכול להתייחס להחלטות של הוועדות הגיאוגרפיות, או שאתה לא בקיא?

סיון להבי: אני לא חושב שיש לזה סעיף בהחלטה, אולי יש איזה סעיף דקלרטיבי - - -

מופיד מרעי: לא, זה לא קשור לתכנית הכלכלית, אבל הוא משפיע.

סיון להבי: לא קיבלנו פניה ספציפית, אפשר לקבל ממך בצורה מסודרת את המנדטים והוועדות ונתייחס לזה בהמשך.

מופיד מרעי: חברים, הרי בסוף הכל קשור אחד בשני, למה אמרתי ועדות גיאוגרפיות ואני אומר תכנון, כי כל עוד ואין אישור של ההחלטות או של המסקנות של הוועדות הגיאוגרפיות זה ישפיע באופן אוטומטי על התכנון.

מופיד מרעי: לכן, בוועדות הגיאוגרפיות במשרד הפנים השרה צריכה לחתום.

מופיד מרעי: מספיק שהיא גורעת מהמלצות שטח מסוים, מתוך תכנית מתאר כוללנית, זה משפיע.

מופיד מרעי: זה כמו בניין קלפים כזה, זה משפיע על התכנון על לרמת המהנדס שדיבר עליו.

מופיד מרעי: אני מבקש גם לפרוטוקול - - -

סיון להבי: אם הוועדה תעביר רשימה של המונחים - - -

מופיד מרעי: יש פנייה למשרד הפנים, מנהל הוועדה.

מופיד מרעי: הוועדה תקיים עוד דיון בנושא ועדות גיאוגרפיות.

סיון להבי: אנחנו נענה על זה בצורה מסודרת.

סיון להבי: אני אמשיך, תקציבי התגבור ותקציבי הפיתוח, מדובר בחמישים וארבע מיליון שקל.

סיון להבי: אני מתמקד בהחלטה של כרמל גליל, אבל יש עוד סכום בגולן.

סיון להבי: דרך אגב, יש גם עשרים מיליון שקל של עשרים ושתיים של השוטף של גולן, יגיע עוד השבוע לוועדה.

סיון להבי: אבל, פיתוח זה השמונה עשרה מיליון שקלים, 2021 עבר, 2022 יעבור אני מקווה בפנייה הבאה, לא בפנייה של השבוע.

סיון להבי: נדרשת פה עוד חוות דעת משפטית שאנחנו נעביר אותה בהקדם למשרד האוצר.

סיון להבי: שישים וחמישה מיליון שקלים להעצמת הרשויות, זה ב-2021 לא עבר, אוקיי?

סיון להבי: הייתה צריכה להיות פה עבודה קצת יותר יסודית, כי רצינו באמת לראות מה התהליך הנכון שצריך לעשות אותו.

סיון להבי: היינו בסיורים גם בשטח עם סגן השר והיינו בקשר עם יושב ראש פורום הרשויות, אני מקווה שאנחנו נוציא את זה בהקדם, כי באמת בימים האחרונים יש איזו התקדמות בעניין הזה.

סיון להבי: בגדול, הרצון שלנו להיצמד להחלטת הממשלה, וזה בעצם להקצות את התקציב אל הרשות את התוכניות על פי הקריטריונים ואז בעצם - - -

מופיד מרעי: וכל זה למעשה תקציב תוספתי, נכון?

סיון להבי: בתוספת, כן.

מופיד מרעי: לא, על מנת לדייק, אני מבין שזה תוספתי, נכון?

סיון להבי: כן, תוספתי.

מופיד מרעי: שלא תדברו איתי על השוטף.

סיון להבי: לא, זה מעל המאה ומעל החמישים וארבע.

סיון להבי: אנחנו נקצה לכל רשות את הסכום שלה וביחד איתה, ביחד עם המחוזות שלנו נתפור חליפה לכל רשות על פי היעודים שנקובים בהחלטת הממשלה ונאפשר שם יותר גמישות.

סיון להבי: אם יש רשות שתרצה יותר לטובת מבנה ארגוני ופחות לטובת דיגיטציה או כל רצון אחר, אז נרצה להיות יותר פתוחים באמת לצרכים של כל רשות ולא לקבוע את זה בצורה גורפת לכלל הרשויות.

סיון להבי: כוח אדם מופיע בסעיפים.

מופיד מרעי: טוב, אני אתייחס לנושא של מחלקות ההנדסה.

מופיד מרעי: כן, מי היום בא?

אמל ביבאר: המשרד לביטחון פנים, הרשות לביטחון קהילתי.

ירום גונן: אני אחראי על התכנון, על תוכניות העבודה של הרשויות המקומיות, ברשות לביטחון קהילתי.

ירום גונן: אני חייב לציין שבניגוד לתמונת מצב בתחומים האחרים שהבאנו פה, אנחנו העברנו את רוב התקציב לרשויות גם ב-2021 וגם 2022.

ירום גונן: כל רשות מקומית הגישה לנו תכנית עבודה.

ירום גונן: גם בשונה מאחרים, הסכומים אצלנו הם לא כאלה גדולים, זאת אומרת אצלנו אין מאות מיליונים - - -

מופיד מרעי: זה לא אמור להיות מעיר ללא אלימות?

ירום גונן: זה עיר ללא אלימות במתכונת החדשה.

ירום גונן: הרשות לביטחון קהילתי זה מה שהיה פעם עיר ללא אלימות יחד עם הרשות למלחמה בסמים, זה גוף שאוחד כבר ב-2018.

מופיד מרעי: סוף 2018, נכון?

ירום גונן: לא, פברואר 2018.

מופיד מרעי: האיחוד בין שתי הרשויות?

ירום גונן: כן.

מופיד מרעי: אה, נכון.

ירום גונן: זה גם עיר ללא אלימות, גם אגף מצילה גם רשות למלחמה בסמים.

ירום גונן: בעצם, התקציב שלנו התוספתי עם האוצר הוא חמישה עשר מיליון שקל לשנתיים, 2022, 2023.

ירום גונן: שבעה וחצי מיליון שקל של השנה תוספתי הקצנו לרשויות המקומיות.

מופיד מרעי: שאתה אומר הקצנו, זה עבר לרשויות או שעדיין מתב"רים?

ירום גונן: לא.

ירום גונן: אנחנו קיבלנו את הכסף מהאוצר כבר בפנייה שהייתה בסוף מרץ, תחילת אפריל.

ירום גונן: כבר קיבלנו את התקציב, קיבלנו תוכניות עבודה מפורטות מהרשויות המקומיות.

ירום גונן: רוב הרשויות המקומיות כבר חתמו על הסכמים, קיבלו הזמנות חתומות מהמשרד ובעצם אנחנו עובדים.

ירום גונן: בגליל אנחנו הולכים להקים גם מוקדים אזוריים שישרתו את הרשויות.

ירום גונן: בעצם, אנחנו בתקצוב מלא ובתפעול מלא אל מול הרשויות המקומיות.

ירום גונן: אין לנו פערים אל מול הרשויות.

מופיד מרעי: אין לכם פערים?

מופיד מרעי: אין לכם פערים של משרד אל מול הרשויות.

מופיד מרעי: אם אתם יודעים שיש פערים עדיין בביצוע, ברמת הרשויות, אתם יכולים להגיד לי רשות X, בלי להיכנס לשמות, חסר - - -

ירום גונן: יש לי רשות אחת בשנה ב-2022 שלא הגישה לי עדיין תכנית עבודה.

ירום גונן: זאת אומרת, אני מתקצב את הרשות המקומית ומעביר לה הזמנה חתומה אל מול תכנית.

מופיד מרעי: כן, ברור לי.

ירום גונן: אז יש לי רשות אחת שלא העבירה לי כרגע תכנית מפורטת.

מופיד מרעי: תעביר לנו את השם של הרשות.

ירום גונן: בסדר, אני לא רוצה להגיד את זה כאן, אבל יש איתה איזו שהיא בעיה מהצד של הרשות.

ירום גונן: אבל, ביתר הרשויות אנחנו עובדים באופן מלא ושוטף.

מופיד מרעי: תודה רבה.

ראדי נג'ם: לדעתי, מדריכי מוגנות.

ראדי נג'ם: אתם עושים עבודה נפלאה לשם שינוי, אני אומר לכם.

ירום גונן: תודה.

ראדי נג'ם: צריך באמת לתגבר את זה.

ראדי נג'ם: מדריכי המוגנות, במקום שיהיו על בסיס שעתי או משהו, לדעתי, יש מקום בעיקר למדרכי המוגנות בחצרות, במרחב הציבורי ובתוך בתי הספר.

ראדי נג'ם: אם תתנו לזה משרה מלאה, אין לכם מושג כמה אנחנו יכולים לחסוך בעיות לעתיד.

ראדי נג'ם: מדרכי המוגנות עושים עבודה נהדרת.

ירום גונן: אני בהחלט מצטרף לדברים.

ירום גונן: כאשר אנחנו מגבשים עכשיו את הצעת התקציב ל-2023, אנחנו מבקשים תוספות משמעותיות למוגנות, למוגנות במרחב הציבורי לכל הישובים.

ירום גונן: אנחנו נשמח באמת אם תסייעו למשרד לביטחון הפנים ולרשות לביטחון קהילתי לקבל תקציבים משמעותיים יותר בנושא הזה.

ירום גונן: כל תקציב שאנחנו נקבל, ילך לרשויות המקומיות וילך לתגבור המשימות של הרשויות המקומיות.

מופיד מרעי: תודה רבה.

מופיד מרעי: משרד לחדשנות, מדע והטכנולוגיה, בבקשה.

רינת שפרן: אני מנהלת אגף בכיר מדע וקהילה.

רינת שפרן: אצלנו התקציבים הם כולם של 2022, הבנייה התקציבית הנוכחית של השבוע.

רינת שפרן: עשרים וחמש מיליון שחצי ממנו תוספתי וחצי ממנו משרדי.

רינת שפרן: מדובר בארבעה פרויקטים הגדול בהם הוא בעצם תמיכה ברשויות המקומיות, בהקמת מרכזי מדעים.

רינת שפרן: זה קול קורא ייעודי, חדש לגמרי שיפורסם בעוד מספר חודשים וייסגר עד סוף השנה הנוכחית.

מופיד מרעי: מתי הפרסום שלו?

רינת שפרן: סביבות ספטמבר.

רינת שפרן: עד דצמבר התקציבים יחולקו בין הרשויות.

מופיד מרעי: השרה הייתה פה ובאמת דיברה על התכנית הזו, של העשרים וחמש מיליון, וזה לא קשור למרכז לחדשנות.

מופיד מרעי: זה מול הרשות לחדשנות שסיכמנו איתה, אגב, גם על הקמת הרשות לחדשות במגזר הדרוזי, אבל איפה הכסף?

רינת שפרן: אני נציגת המשרד ולא הרשות, אז אני יכולה להתייחס רק לתקציבים האלה.

רינת שפרן: אבל, מדובר על פרויקט חדש, גדול מאוד של הקמה ותמיכה במרכזי מדעים קיימים.

מופיד מרעי: משרד האוצר, יש בעיה אבל עם התקציב?

מופיד מרעי: יש בעיה עם התקצוב של משרד המדע?

יפתח עשהאל: לא.

יפתח עשהאל: הבנתי שישבו ביום רביעי האחרון הייתה גם פגישה עם נועם, הרפרנט הרלוונטי והם מגבשים את הדברים, הפנייה תצא בקרוב.

מופיד מרעי: כלומר אין בעיה של תקצוב.

מופיד מרעי: יושב ראש הרשות לפיתוח הגליל, מר האשם?

מופיד מרעי: הוא מבין למה אני שואל, כי היה על זה דין ודברים - - -

האשם חוסין: אמרתי לך שאין בעיה.

האשם חוסין: אני מאוד שמח שאחרי חצי שנה, מתברר שצדקתי.

מופיד מרעי: לא, אמרתם לי, לא, לא מאשרים, לא מתקציבים, הורידו את זה בגלל שפרסמת.

מופיד מרעי: בקיצור, יש תקציבים, צריך קול קורא, בשטח מחכים לקול קורא, אני אומר לכם.

רינת שפרן: אני יודעת.

מופיד מרעי: צריך להאיץ את התהליך.

רינת שפרן: אתמול נפגשנו עם ג'אבר, ראש מועצת סאג'ור.

מופיד מרעי: מצוין.

רינת שפרן: אנחנו יודעים שמחכים ושיש צפייה.

רינת שפרן: התכנית השנייה היא תכנית מדעניות העתיד, תכנית מוצלחת מאוד שלנו שרצה מספר שנים לחיזוק חינוך מדעי וטכנולוגי בקרב בנות, כיתות ח' עד י'.

רינת שפרן: בעצם זו תכנית מאוד ארוכה ומאוד מאוד מושקעת, שבמסגרת מתבצע תגבור לבנות, במטרה לתגבר את כמות הנשים שנכנסות למגמות מדעיות טכנולוגיות.

רינת שפרן: יש לזה אחוזי הצלחה של כמעט תשעים אחוז.

רינת שפרן: התכנית היא מאוד מוצלחת שייעדנו קול קורא ייעודי עבורה, שייצא בשנה הזו, עבור החברה הדרוזית.

רינת שפרן: שתי תוכניות נוספות הן תוכניות בתחום החלל.

רינת שפרן: תכנית תבל, גם תכנית שהמחזור הראשון שמונה בתי ספר, מדובר על בניית לוויינים, תלמידים בונים לוויינים.

רינת שפרן: יוצא מחזור נוסף השנה גם עם תקציב ייעודי לחברה הדרוזית.

רינת שפרן: אלו הקולות - - -

מופיד מרעי: זה אחרי הביקור של השרה במרכז החלל?

רינת שפרן: נכון.

רינת שפרן: הצוות מאוד מעורבים בפרויקט כבר היום וזה יורחב.

מופיד מרעי: אוקיי, טוב.

מופיד מרעי: משרד הרווחה.

גלית רייכמן מימון: אני סגנית מנהל אגף תקציבים של המשרד.

גלית רייכמן מימון: בעצם במסגרת ההחלטה, למשרד יש מגוון תוכניות שהתחילו לפעול עוד במסגרת ההחלטה הקודמת, תוכניות למשפחות, לאזרחים ותיקים, צעירים וכן הלאה.

גלית רייכמן מימון: מבחינתנו, בעצם ההחלטה החדשה, התוכניות מההחלטה הקודמת ממשיכות במסגרת ההחלטה החדשה.

גלית רייכמן מימון: התוכניות ממשיכות לרוץ בשטח, לא עצרנו אותן, הכל ממשיך ואנחנו בעצם מבחינתנו ממתינים.

גלית רייכמן מימון: הבנתי שבשבוע הקרוב התקציב בפועל אמור לעבור בוועדת הכספים.

מופיד מרעי: על כמה תקציב מדובר?

גלית רייכמן מימון: שבע עשרה מיליון שקל לשנה, סך הכל בשלוש שנים חמישים ואחת מיליון.

מופיד מרעי: יש לכם אינדיקציה לגבי ניצול תקציבי של 959?

מופיד מרעי: כי היו תוכניות בזמנו, מרכזי רווחה בחלק מהישובים שלא יצאו לפועל, איפה הדברים האלה עומדים?

גלית רייכמן מימון: אז, נמצאות איתנו בזום גם מירב וגם שרון שהן בקיאות יותר בפרטים והן יוכלו לתת לנו ככה תמונה יותר טובה.

מירב ישראל: שלום.

מירב ישראל: אני מנהלת תחום תקצוב רשויות במשרד הרווחה.

מירב ישראל: לגבי ניצול של השנים הקודמות, הניצול הוא די היה מלא.

מירב ישראל: אני אשמח שתחזור על השאלה ששאלת לגבי מרכזי עוצמה שלא קמו.

מופיד מרעי: אני אומר, ניצול תקציבים מתוכניות כלכליות קודמות 959, תוכניות המעבר שהיו, התקציבים של משרד הרווחה בניצול, כי האם נבנו כל מרכזי הרווחה שתוכננו כן או לא.

מופיד מרעי: אתם יודעים לתת אינדיקציה?

מירב ישראל: כן.

מירב ישראל: למיטב ידיעתי בנושא, כל המרכזים הוקמו.

מירב ישראל: הניצולים הם גם די גבוהים.

מירב ישראל: בנוסף, גם שנה שעברה למרות שהייתה אי וודאות בתקציב, הוא הגיע ממש בסוף השנה, הניצול היה כשמונים אחוז.

מירב ישראל: הניצולים הם ברמה גבוהה והתוכניות הן בהבשלה, כל הרשויות עם ניצול .

מירב ישראל: אני רק אוודא מבחינת מספרים.

מופיד מרעי: טוב, אני לקבל את הנתונים בטבלה מסודרת מה בדיוק נוצל ב-959, מה נוצל - - -

מירב ישראל: ברמת רשויות?

מופיד מרעי: כן, כל רשות כמה תוקצבה, מה התקציב שלה ומה הניצול.

מופיד מרעי: מאוד פשוט.

מירב ישראל: אנחנו נעביר.

מופיד מרעי: טוב, אוקיי.

מופיד מרעי: בבקשה, משרד החינוך.

רימון סאבא: אני מנהל תחום תקציב הפיתוח, משרד החינוך, מנהל הפיתוח, הבינוי הפיזי של בתי הספר.

מופיד מרעי: נפגשנו.

רימון סאבא: כן, בטח.

מופיד מרעי: עד שנתת לי תב"ר של ארבע עשרה מיליון תשעה מאות אלף שקל לבית ספר, הוצאתם לי את המיץ.

רימון סאבא: לא אני.

מופיד מרעי: לא, אתה עזרת לי בזמנו.

רימון סאבא: כן.

רימון סאבא: ככה, בהתאם להחלטת ממשלה, היא קובעת שלושים וחמש, שלושים ושש מיליון שקל לשנה לכל שנה, לשלוש השנים הבאות.

רימון סאבא: אנחנו בשנים 2021, 2022 הוצאנו שבעים ושלוש מיליון שקל, שזה קצת מעבר לתכנית.

רימון סאבא: אין ממש ניצול, כי זה יחסית טרי, כלומר יש ניצול של מיליון מאה, אז התקציב יחסית טרי, זה בסוף 2021 והתחלת 2022, אני לא מאמין שהספקתם לנצל.

מופיד מרעי: לגבי מה ששאלתי קודם, לגבי התוכניות הקודמות.

רימון סאבא: כן, תיכף ביקשתי.

רימון סאבא: תיכף אני אקבל את זה בווטסאפ.

רימון סאבא: אני הגעתי לישיבה קצת באיחור, אני מתנצל, אתה דיבר על דמי תכנון.

רימון סאבא: לנו יש כזה סעיף, אני לא יודע אם כולם מכירים את זה, של הקדמת כספי תכנון בתחום הבינוי, שיש בזה תקציב.

רימון סאבא: כלומר, אתם מוזמנים לנצל את זה, זה חמש אחוז מתקציב הבינוי שניתן לקבל אותו שנה עד שנתיים לפני תחילת - - -

מופיד מרעי: כן, אבל זה מותנה שאתה צריך שיהיה לך היתר.

רימון סאבא: לא, לא היתר.

רימון סאבא: דווקא זה מותנה בבדיקת הבקשה של הרשות, קבלת אוקיי כאילו.

מופיד מרעי: אני רוצה לשאול, על מנת שזה יהיה ברור לשאר ראשי הרשויות.

מופיד מרעי: קודם כל, אני מבקש בכלל מכל משרדי הממשלה, תתחברו באמת לראשי הרשויות, תעזרו להם בנהלים, לא כולם בקיאים.

מופיד מרעי: כלומר, יש ידע ואנשים בתפקידים, כמו מג'ד, כמו האשם כמו ראשי הרשויות שהם צוברים ידע.

מופיד מרעי: הם הופכים להיות, מה שנקרא, מאגר ידע מוניציפאלי.

מופיד מרעי: אתם צריכים לסייע לראשי הרשויות בנושא הזה.

מופיד מרעי: אתה אומר כאן, על מנת לחדד, אתם יכולים לקבל תקציב קדם תכנון, שמותנה כמובן בזה שבית הספר, נניח, כן?

מופיד מרעי: או המוסד החינוכי עולה בקנה אחד עם התכנון העתידי.

מופיד מרעי: את זה אתם יכולים לבדוק אל מול ועדות תכנון ובנייה ואתם אומרים אוקיי, בסדר.

מופיד מרעי: אם בית הספר הזה הוא בתכנית מפורטת, היא הוגשה ובתנאים, עדיין בשלב הזה אפשר לקבל טופס 2, בדומה לחוק החשמל.

מופיד מרעי: אז, פה מה שאומר ראש הרשות, ואני מבקש שתעבירו את זה גם לראשי הרשויות ולמי שלא ערני לזה, שאם בית הספר עדיין לא הצליח לקבל, הוא יכול לקבל תקציב קדם תכנוני, במידה והוא עולה בקנה אחד עם התכנון במתחם המפורט.

מופיד מרעי: בנוסף, במידה והוא בתוך מתחם מפורט או בתכנון מפורט נקודתי של בית הספר.

רימון סאבא: נכון.

מופיד מרעי: הנקודה ברורה.

ראדי נג'ם: מצוין, שונה ממשרד הרווחה.

ראדי נג'ם: משרד הרווחה תומך את זה בהוצאת - - -

מופיד מרעי: היתר סופי.

ראדי נג'ם: כן.

מופיד מרעי: משרד הרווחה כן.

מופיד מרעי: משרד הרווחה, אגב כדאי שתרשמו אצלכם, הנושא הזה מאוד חשוב, הוא מקל.

מופיד מרעי: כלומר, אם אנחנו מדברים על הסרת החסמים, אפרופו.

מופיד מרעי: אז, מה הוא אומר?

מופיד מרעי: תשמעו, אנחנו יכולים לתת את הדחיפה הראשונית.

מופיד מרעי: הרי, הרשויות המקומיות הן במצב סוציו אקונומי מאוד נמוך, ואז הוא אומר אנחנו עם התכנון של מרכז הרווחה, איך אתם קוראים לו היום?

מופיד מרעי: מרכז עוצמה.

מופיד מרעי: עם התכנון של מרכז העוצמה או מרכז הרב תכליתי עולה בקנה אחד עם התכנון העתידני של התכנון המפורט, בוא אנחנו ניתן סטארט התחלתי לרשות, על מנת שתוכל להתקדם.

מופיד מרעי: תחשבו על זה, יכול להיות שכולם יכולים לאמץ את זה וזה יכול להיות רעיון טוב.

מופיד מרעי: בבקשה, משרד החינוך, אתה יכול להמשיך.

רימון סאבא: אז ככה, כמו שציינת, מי שמגיש בקשה ומקבל תשובה עקרונית שכן ניתן לבנות את הבית ספר, הוא מקבל את הפרוגרמה, עוד לפני התכנית ולפני התכנון, יכול לקבל את החמש אחוז.

מופיד מרעי: אוקיי.

מופיד מרעי: אז, בבקשה, אני כן מבקש ממכם לקבל נתונים בהמשך מבחינה תקציבית, האם יש תקציבים של משרד החינוך, תשתיות, אני מדבר כרגע, שלא נוצלו.

מופיד מרעי: אני כן מבקש להתייחס לנקודה שבחצר של משרד החינוך היום, יושב ראש הרשות האשם.

מופיד מרעי: דיברנו על זה בעבר, עשינו דיון כאן, נושא המתנ"סים.

מופיד מרעי: היום המתנ"סים הם משרד החינוך, תקציב, איפה עומד התקציב, איפה עומדים הגירעונות.

מופיד מרעי: הרי, ביקשתי גם בזמנו שיבדקו תקציב, על מנת לגשר על הגירעונות ולהחיות את פעילות המתנ"סים, נעשה עם זה משהו?

מופיד מרעי: אתם יודעים להגיד לי משהו?

רימון סאבא: זה לא ביחידה שאני מייצג אותה.

מופיד מרעי: כן, אבל זה במשרד החינוך, פעם זה היה במשרד התרבות.

רימון סאבא: כן, אבל זה לא במנהל הפיתוח.

מופיד מרעי: כן, ברור.

מופיד מרעי: נגעתם בזה או לא נגעתם בזה?

רימון סאבא: בזמנו, אנחנו יודעים שהשר במשרד האוצר, חמד עמאר, רצה לשבת איתם.

מופיד מרעי: ישבנו עם כל המתנ"סים במגזר הערבי בזמנו.

מופיד מרעי: אנחנו ישבנו פה על המתנ"סים של המגזר הדרוזי והצ'רקסי, מיפינו את הפערים.

מופיד מרעי: אולי משרד האוצר יכול לתת לנו תשובה, מה קורה עם הפערים והגירעונות של המתנ"סים בעבר?

מופיד מרעי: אני מבקש שזה יירשם גם בפרוטוקול.

יפתח עשהאל: אני לא מכיר פה חסם תקציבי.

מופיד מרעי: זה לא חסם תקציבי.

מופיד מרעי: התקציב נמצא במשרד האוצר, נאמר שאנחנו רוצים להחזיר, גם הסברנו את זה, אני לא אכנס כאן למהות, אבל משפט אחד על המהות של הפעלת המתנ"סים.

מופיד מרעי: כי, בסוף בסוף, בישוב שאין לו מתנ"ס שיפעיל פעילות לנוער, אנחנו נמצא את הנוער בצמתים בלילות, ואני מצטט את מה שאמרתי, כן?

מופיד מרעי: רק אלוהים יודע מה הם עושים שם.

מופיד מרעי: על מנת להביא את הנוער מהרחוב, מהפינות החשוכות לפעילות תרבותית וחינוכית, אנחנו צריכים להפעיל את המתנ"סים.

מופיד מרעי: אמרו גירעונות עבר.

מופיד מרעי: אני אומר לכם, גם ב חורפיש יש גירעון, וזה באמת לא הרבה כסף, עשר מיליון נדמה לי, שתיים עשרה מיליון, לא זוכר כמה.

מופיד מרעי: קחו את המתנ"סים האלה, תחסלו את הגירעונות, תאמינו לי שהדיבידנד , מה שנקרא, התפוקה, היתרון שיהיה כתוצאה מזה שיחסלו את הגירעון הזה והפעילו פעילות תרבותית לנוער, אין השוואה פה.

מופיד מרעי: כלומר, זה מתגמד, עשר מיליון וחמש עשרה מיליון זה דבר שמתגמד, אז תסגרו את הגירעונות בואו נעשה פעילות לנוער.

מופיד מרעי: הרי, אם אנחנו רוצים להוריד את רמת האלימות, אנחנו צריכים להעלות את רמת החיים בתרבות, בפעילות לנוער, תרבותית כמובן ואנחנו מעלים את רמת החיים.

מופיד מרעי: זו הנוסחה.

מופיד מרעי: אז, זו נקודה אחת.

מופיד מרעי: האשם, אם אנחנו כבר מדברים, אנחנו בזמנו העברנו דווקא פה לכסף קואליציוני, לתמיכה במועצות.

מופיד מרעי: אנחנו העברנו בזמנו, לקחתי ממך, אני לא יודע את המספר שלה, שואלים אותי איפה הכסף הזה.

מופיד מרעי: הכסף הקואליציוני שעבר לרשות האוצר.

האשם חוסין: הוא לא עבר, עדיין לא עבר.

מופיד מרעי: האוצר, יש כסף קואליציוני, במקרה הזה של כחול לבן לתמיכה בעמותות, זה נקרא?

האשם חוסין: עוד לא קיבלנו אותו.

מופיד מרעי: אז הנה האוצר, אני רוצה לשמוע תשובות.

מופיד מרעי: למה הכסף הזה לא עבר?

מופיד מרעי: כי הרשות להוציא קול קורא לתמיכה בעמותות, כסף קואליציוני תקציבי.

מופיד מרעי: אנחנו, כחול לבן, אני העברתי תקציב לטובת תמיכה בפעילות תרבותית והעשרה ומצאתי רק את הרשות לפיתוח הגליל והנגב שאני אוכל להעביר את הכסף.

מופיד מרעי: כן או לא? היה או לא היה, האשם.

האשם חוסין: כן, כן.

מופיד מרעי: אז איפה הכסף?

יפתח עשהאל: הכסף לאיזה משרד הוא, משרד הנגב והגליל?

האשם חוסין: למשרד ראש הממשלה.

יפתח עשהאל: אה, דרך הרשות.

יפתח עשהאל: אני אבדוק - - -

מופיד מרעי: זה כסף קואליציוני שיועד לתמיכה בפעילות תרבותית, שעבר למספר תקנה לרשות לפיתוח הגליל והנגב, על מנת שיעבירו את זה ולהוציא קול קורא.

מופיד מרעי: הם לא יכולים להוציא, הם שואלים אותי איפה הכסף ואני אמרתי להם, חברים הצלחנו להעביר.

מופיד מרעי: אני חושב שזו המפלגה היחידה שהעבירה כסף לתמיכה.

מופיד מרעי: אז, אני מבקש תשובות בנושא הזה, כי גם האשם רוצה תשובות וגם העמותות שמפעילות פעילות תרבותית, הן רוצות - - -

יפתח עשהאל: הקצאה לתקציב הקואליציוני יוקצה, אני והאשם נדבר אחרי זה ונראה.

מופיד מרעי: מה זה יוקצה?

יפתח עשהאל: לא, אני אומר שאני לא מכיר את הנושא הזה, אני והאשם נבדוק אחרי זה מה החסם ונטפל בזה.

מופיד מרעי: זה הוקצה לפני ההצבעה לתקציב, אחרת לא היינו מצבעים.

יפתח עשהאל: לא, היום בוועדת הכספים מקצים את כל הכספים הקואליציוניים, גם הכסף הזה אמור לעבור, אני אבדוק מדוע הוא תקוע.

מופיד מרעי: טוב.

מופיד מרעי: בבקשה, המשרד לפיתוח הנגב והגליל.

ניצן קורקין: 959 אנחנו עדיין בביצוע מול הרשויות, גם של מיפוי ושילוט, גם של מבני הציבור, אז אנחנו פועלים יום יום אל מול הרשויות.

ניצן קורקין: לגבי 716 ו-717, עדיין לא עברו התקציבים התוספתיים, התקציב שלנו על 2022, 2023.

מופיד מרעי: מה הסכומים שלכם?

ניצן קורקין: בסך הכל לשנה 716, שלושים ואחת נקודה עשרים וחמישה מיליון, ו-717 חמישה מיליון בשנה.

ניצן קורקין: מה שכן מתקציב המשרד הם מרכזי נעורים, שאנחנו כמובן מפעילים את זה, זה פועל.

ניצן קורקין: זה לא כסף תוספתי, עשרה מיליון שהמשרד מתקצב ופועל בכל הרשויות הדרוזיות והצ'רקסיות.

ניצן קורקין: מעבר להחלטות הממשלה, אני יכולה להגיד שאנחנו גם תומכים ברשויות דרוזיות בכלל, מפעילות המשרד, אם זה מרכזי צעירים, תוכניות מנהיגות, הסרת חסמים, שזו פעילות שוטפת של המשרד שהרשויות משתתפות.

מופיד מרעי: טוב, תודה רבה.

מופיד מרעי: המשרד להגנת הסביבה.

דורית זיס: רציתי לעדכן על התכנית אצלנו, כמו שאתם יודעים, לא היינו בתוכניות קודמות, ולכן עשינו תהליך שלם של היוועצות ציבורית.

דורית זיס: כבר כמה דברים שנמצאים באוויר, תמיכה במערכים לפינוי פסולת בניין שהבעיה מאוד מטרידה הרבה מאוד רשויות, נמצאת באוויר להארכה לעוד חודש לפחות.

דורית זיס: תמיכה לא רק במכלים לאיסוף פסולת בניין, אלא גם צ'יפים שעוקבים מה קורה עם כלי עצירה עם פיקוח, אז זה משהו שכדאי לרשויות לגשת.

מופיד מרעי: זה יוצא בקולות קוראים או שאתם הולכים מערכתי על - - -

דורית זיס: הקול קורא באוויר כבר.

דורית זיס: כלומר, יש קול קורא למרכזי - - -

מופיד מרעי: כמה מהתכנית הכלכלית מוקצה למשרד לאיכות הסביבה?

מופיד מרעי: מה התכנית שלנו לישובים הדרוזים והצ'רקסיים?

דורית זיס: לדרוזים יש לנו חמישים וחמישה מיליון, כאשר חלק זה מתוספתי לנושא אקלים וחלק זה מקרן הניקיון.

מופיד מרעי: הבנתי.

דורית זיס: עשרים וחמישה מיליון זה לנושאי אקלים, כמות היערכות לאקלים, תיכף אני אדבר על הקטע הזה.

דורית זיס: אני רוצה להתחיל מהפסולת שמגיעה מקרן הניקיון, הבוקר אישרתי בקרן הניקיון משהו תקדימי, תמיכה בפינוי שוטף של פסולת גושית שמאוד מאוד מטרידה, ואנחנו יודעים שזה מגיע לשטחים הפתוחים.

דורית זיס: אנחנו נוציא את זה כחלק מההרחבה של הקול קורא פסולת בניין.

דורית זיס: אנחנו מדברים ממש על תמיכה והפינוי השוטף, אוקיי?

דורית זיס: שאגב זו תמיכה לחמש שנים בתקצוב הולך ויורד.

דורית זיס: בהתחלה כמעט הכל ובסוף חלק קטן, אבל לחמש שנים.

מופיד מרעי: את יכולה להצביע על כמה ישובים את צריכה להתמקד?

מופיד מרעי: עכשיו, אני אומר את זה כאן בשביל החברים, ככה בשביל גילוי הנאות, העבודה מול משרד איכות הסביבה נמצא בצורה הכי טובה.

מופיד מרעי: אני יודע, אני זוכר שהייתי ראש רשות, הם תקצבו אותי.

מופיד מרעי: הייתה לי מחצבה שם עם ערמות של פסולת גושית, היום היא הפכה להיות פארק, פארק המחצבה קראנו לזה.

מופיד מרעי: כל זה בזכות התקציבים ובזכות המשרד לאיכות הסביבה.

מופיד מרעי: הם היו, הם ישבו על הנושא הזה והם יודעים לעשות את זה.

מופיד מרעי: אני אומר לראשי הרשויות, תנצלו את הגברת שכרגע מדברת, כי היא יכולה לקדם לכם הרבה מאוד מהלכים בתוך הישובים שלכם, זה חשוב מאוד.

דורית זיס: אז, תודה רבה.

דורית זיס: מה שאמרתי עד עכשיו הוא לכל הישובים, כל הישובים הדרוזים, כולם בפנים, בסדר?

דורית זיס: עכשיו, בנוסף יש קול קורא למרכזי מחזור.

דורית זיס: אגב, כל הקולות הקוראים שמוציא המשרד, אנחנו עושים התאמה ייעודית לדרוזים, לבדואים בדרום ולכלל החברה הערבית.

דורית זיס: עשינו לזה התאמה, אישרתי את זה היום בקרן הניקיון, שהיא ממש גם מעלה את הסכום לתושב משמונה עשרה לעשרים וחמישה שקלים לתושב, גם השתתפות עצמית נמוכה יותר לרשויות, גם אפשר לעשות את זה בעבודה עצמית.

דורית זיס: כל הדברים האלה יצא בנספח הרחבה לרשויות על השינוי בקול קורא.

דורית זיס: עשינו ממש התאמה רצינית בעניין הזה.

דורית זיס: בנושא פסולת, אלו שתי בשורות מאוד חשובות.

דורית זיס: עוד משפט אחד לסיכום, משהו שאני רוצה לפנות לרשויות, אנחנו תומכים גם במסגרת התכנית ובנייה ירוקה של בתי ספר.

דורית זיס: כל מוסד בית ספר שיש לו סמל מוסד ואתם הולכים לבנות, אנחנו מוכנים לתת יועץ לבנייה ירוקה ולהשלים את התקציב, לבנות את המבנה במבנה בבנייה ירוקה.

דורית זיס: אז, רק תפנו אלינו ותקבלו את כל הסיוע גם יועץ וגם כסף להשלמה הבנייה בבנייה ירוקה.

דורית זיס: פחות חשמל, פחות מים, הרבה פחות השקעה בשוטף ואווירת לימודים הרבה יותר טובה.

מופיד מרעי: תודה רבה, תישארי איתנו.

מופיד מרעי: דורית, אנחנו מתכנסים לסיום הישיבה, כי גם אנחנו מוגבלים בזמן ויש עדיין דיונים גם שנוגעים לגליל.

מופיד מרעי: משרד התחבורה, כמעט רציתי להגיד לך, תשלים את מה שמשרד החינוך לא ידע להשלים, אבל עצרתי את עצמי ככה ברגע האחרון.

מופיד מרעי: אז בקצרה משרד התחבורה, מיד אחרי זה מועצה מקומית חורפיש בזום.

פארג' פארג': שלום.

פארג' פארג': אני מנהל אגף מיעוטים במשרד התחבורה.

פארג' פארג': כמה עדכונים לגבי החלטת ממשלה 716.

מופיד מרעי: אתה גם תהיה בדיון בשעה 13:30?

פארג' פארג': כן.

פארג' פארג': אז, לפי החלטת הממשלה וההתחייבות שלנו מסגרת התקצוב היא מאה מיליון שקל ועוד עשרים וחמישה מיליון שקל תקציב תוספתי מהאוצר.

מופיד מרעי: זה חוצה ישובים ובתוך הישובים או שזה רק בתוך הישובים?

פארג' פארג': לא, לחוצה ישובים התקציב הוא עשרה מיליון שקל.

מופיד מרעי: זה לא מספיק.

פארג' פארג': זה לא מספיק, נכון, גם המאה מיליון לא מספיק.

פארג' פארג': אבל, בינתיים אנחנו עד היום תקצבנו שבעים וחמישה מיליון שקל, אחת עשרה פרויקטים בישובים.

פארג' פארג': בית ג'אן קיבל עשרים ותשע מיליון שקל, מגיע לו ברכה כמובן, זה החלק הגדול.

מופיד מרעי: את הכסף סופרים בעלייה למדרגות לבנק.

פארג' פארג': לגבי ההמשך של התכנית האסטרטגית, אז אנחנו בדיוק עכשיו השלמנו את כל הבדיקה של התכנית האסטרטגית בישובים הדרוזים והצ'רקסיים ומחכים למנה הבאה, על מנת להשלים את המסגרת התקציבית.

מופיד מרעי: טוב, תודה.

מופיד מרעי: בבקשה, חורפיש.

מונהאל רג'א עאמר: שלום.

מונהאל רג'א עאמר: קודם כל, תודה לכולם על השקיפות, אבל אני הייתי מצפה בישיבה מעין זה יותר שקיפות.

מונהאל רג'א עאמר: בישיבה שלנו עם מנכ"ל משרד האוצר, הוא הבטיח לפחות לדון באפשרות להקים מערכת בקרה לגבי עצמה שהיא זמינה ושקופה כל הזמן.

מונהאל רג'א עאמר: אבל, אם אפשר עד אז לפחות בישיבה כמו זו לבוא כל אחד עם גיליון אקסל, שיסביר לנו לפי הסעיפים של התכנית עצמה כל שנה כמה תקציב, כמה יצא כבר ואפילו לפרט איזה קול קורא או איזה תקציב ספציפי שיצא על סמך ההחלטה עצמה, כך נדע איפה אנחנו עומדים.

מונהאל רג'א עאמר: עכשיו, למשל, אני רואה במשרד בינוי והשיכון דיברו על סכומים של מאה תשעים וארבע מיליון שקל, אם אני לא טועה - - -

מופיד מרעי: כן, לכלל הישובים.

מונהאל רג'א עאמר: כן, לכלל הישובים.

מופיד מרעי: לפי מה שקיבלתם, מונהאל, מה קיבלתם?

מונהאל רג'א עאמר: משרד הבינוי והשיכון?

מופיד מרעי: כן.

מונהאל רג'א עאמר: תראה, עד עכשיו היינו בישיבה אמרו שיעבירו את הכסף של החיילים, למשל, אבל עדיין לא קיבלנו שום הודעה רישמית, לא קיבלנו שום כלום.

מונהאל רג'א עאמר: בעיקרון, שורה תחתונה, לא קיבלנו כלום ממשרד הבינוי והשיכון על סמך התכנית הזו.

מונהאל רג'א עאמר: לא רק זה, גם אנחנו אמורים להיות עכשיו אחרי שני שליש, זאת אומרת שלוש מאות עשרים ומשהו מיליון שקל לכל הישובים ממשרד הבינוי והשיכון, הם מודים שעכשיו יצא רק מאה תשעים וארבע מיליון.

מופיד מרעי: נכון, בשביל זה עושים בדיונים.

מופיד מרעי: בשביל זה אתה גם צודק כאשר אתה אומר שקיפות.

מופיד מרעי: אני לא יודע אם היית מתחילת הדיון, אנחנו ביקשנו שיציגו לנו נתונים.

מופיד מרעי: אי אפשר לנהל דיון ללא דיונים.

מונהאל רג'א עאמר: כן, כל סעיף לפי התכנית כמה יצא עד עכשיו, וכמובן עם שאיפה להדביק את זה לשני שליש לפחות מהכסף הכולל.

מונהאל רג'א עאמר: עכשיו, בקשר למשרד החינוך, אנחנו אין לנו שום השפעה על התכנים שהם מוצאים.

מונהאל רג'א עאמר: יש לנו צרכים שהגשנו אותם בתוכניות, חלקם כשאתה היית ראש מועצה, עשינו גם תכנית כזו.

מונהאל רג'א עאמר: הקשר בין מה שאנחנו מגישים לבין מה שאנחנו מקבלים הוא מקרי לגמרי.

מונהאל רג'א עאמר: אנחנו לא קובעים כלום, כלומר בתי הספר שלנו כמובן.

מונהאל רג'א עאמר: מבחינת בינוי, תוספת בינוי במשרד החינוך, אנחנו עוד מהתקופה שלך, מופיד.

מונהאל רג'א עאמר: אנחנו מחכים לתקצוב תוספת בנייה בבית ספר תיכון שש שנתי, יש פרוגרמה מאושרת.

מונהאל רג'א עאמר: אתה מדבר על הקדמת תקציבי תכנון, קודם כל, שיוציאו הרשאה תקציבית שנתאים תכנון.

מונהאל רג'א עאמר: אין הרשאה תקציבית עדיין עוד מאז.

מונהאל רג'א עאמר: אני מדבר עוד על התקציב השוטף, לא קשור לתוספתי.

מונהאל רג'א עאמר: התוספתי אמור להשלים את עלות הבנייה, שבדרך כלל לפי מפתח התקצוב של משרד החינוך, לא מספיק לאור המציאות.

מונהאל רג'א עאמר: אנחנו חיים את זה, כלומר כבר הקמנו כמה מוסדות חינוך, זה לא מספיק, אז אפשר להשתמש בתוספתי על מנת להשלים מעבר למפתח התקצוב של משרד החינוך, זה בגדר בקשה כמובן.

מונהאל רג'א עאמר: תודה.

מופיד מרעי: אוקיי.

מופיד מרעי: מאה אחוז, בסדר גמור, תודה על ההבהרה.

מופיד מרעי: אני מבין שראש המועצה לא בדרך לפה.

מונהאל רג'א עאמר: ראש המועצה היום קיבל את הבשורה שהוא חולה קורונה.

מופיד מרעי: שיהיה בריא.

מופיד מרעי: בסדר גמור.

מופיד מרעי: אמין אבו חייה, משרד השיכון, משפט אחד קצר, כי אני רוצה להתכנס לסיכום.

אמין אבו חייה: קודם כל, שלום לכולם.

מופיד מרעי: היית איתנו מתחילת הדיון, אגב?

אמין אבו חייה: הייתי מתחילת הדיון, שמעתי כל מילה והיה חשוב שאתייחס.

מופיד מרעי: נו, בטח שתהיה חייב להתייחס, דיברנו רק עליכם.

אמין אבו חייה: האמת, אתמול בגלל רצף הדיונים לא הגעתי פיזית, אז אני מתנצל.

אמין אבו חייה: פעם הבאה אני אעשה את הכל לבוא פיזית לדיון.

אמין אבו חייה: תראו, קודם כל אני חייב לעשות סדר במספרים, כי פה נזרקו לא מעט מספרים לא מדויקים.

מופיד מרעי: אני מאוד מאוד מקווה שתעשה סדר, כי אנחנו מבולבלים.

אמין אבו חייה: אז, אני ברשותכם יעשה סדר בדיוק בשישים שניות, אני אשתדל.

אמין אבו חייה: בהחלטה יש שלוש מאות ושמונה מיליון שקל בסך הכל, חוץ מהסבסוד של מאתיים מיליון שקל לחיילים.

אמין אבו חייה: בהחלטה של 717 של רמת הגולן, יש שם שמונים ואחת מיליון שקל סך הכל.

אמין אבו חייה: בשיתוף פעולה עם האשם חוסין ואג"ת שבאו לקראתנו, הצלחנו להביא השנה תקציב של מאה שבעים ושבעה מיליון שקל להחלטה של 716.

אמין אבו חייה: בנוסף, ארבעים ושלוש מיליון שקל מהחלטה 717.

אמין אבו חייה: כלומר, בשתיהן זה למעלה מחמישים אחוז ממה שאמור להיות מתוכנן.

אמין אבו חייה: ההחלטה קבעה מראש שאנחנו לא מקבלים תקציב ב-2021, אלא ב-2022, 2023 בחלוקה של חמישים אחוז חמישים אחוז.

אמין אבו חייה: לאן הלך התקציב?

אמין אבו חייה: בסעיף התכנון אנחנו קיבלנו תקציב של ארבעים ושישה מיליון שקל, כל מה שמופיע בהחלטה, לסטטוטורי, להוסיף לזה עוד שני מיליון שקל לתצה"רים באמצעות מפ"י ועוד שבעה מיליון שקל שיילכו למפרט לביצוע.

אמין אבו חייה: כלומר, חמישים וחמישה מיליון שקל הולכים לתכנון סטטוטורי, תצה"רים, מצביעים במפורט לביצוע, מה שנקרא תשתיות.

אמין אבו חייה: ב-717 קיבלנו ארבע עשרה מיליון שקל בשלושת הסעיפים האלה, בסך הכל ביחד, אם אני סוכם את הכל, זה שישים ותשעה מיליון שקל מגיעים לתכנון לישובים הדרוזים השנה הזו.

מופיד מרעי: סופית כמה?

אמין אבו חייה: סופית לשתי ההחלטות הממשלה ביחד שישים ותשעה מיליון שקל.

מופיד מרעי: לתכנון?

אמין אבו חייה: לתכנון בלבד.

אמין אבו חייה: לשאר הסעיפים אנחנו מקבלים בכל סעיפי החלטה ממוצע של חמישים אחוז, מה שמופיע בהחלטה.

אמין אבו חייה: עכשיו, נקודת הצרכים, נקודת הצרכים - - -

מופיד מרעי: אתה זוכר ששבוע הבא יש לנו דיון על התכנון המפורט, תתמקד רק בתקציבים.

מופיד מרעי: אני מבין שמתוקצב לתכנון שישים ותשעה מיליון שקל, נכון?

אמין אבו חייה: נכון.

מופיד מרעי: זה מה שאתה אומר.

מופיד מרעי: כל מה שנאמר כאן, עוד מאה עשרים וכל זה עדיין לא בחצר שלכם.

מופיד מרעי: יש עוד מאה עשרים מיליון שקל לתכנון?

אמין אבו חייה: תראה, אנחנו עשינו מיפוי צרכים בחמישה חודשים האחרונים מול כל ראשי הרשויות בראייה של חמש שנים קדימה, לא בראייה של כל הצרכים, של כל המתאר היישובי.

אמין אבו חייה: לחמש שנים קדימה, בראייה של ניתוח עמוק הגענו למאה עשרים ושבעה מיליון שקל צורך.

אמין אבו חייה: אני באתי לאגף תקציבים ולאוצר, גם טרם חתמה על ההחלטה, אמרתי אני צריך לתכנון מאה עשרים ושבעה מיליון שקל, קיבלנו ארבעים ושש, זה מה שהתקבל בהחלטה.

אמין אבו חייה: אם היינו מקבלים מאה עשרים ושבעה - - -

מופיד מרעי: לא, אתה מדבר על ההחלטה המקורית.

מופיד מרעי: אם זה תוספת מעל שישים ותשע?

אמין אבו חייה: לא.

אמין אבו חייה: אם אני מסתכל בראייה של חמש שנים, זו לא תוספת.

אמין אבו חייה: סך הכל - - -

מופיד מרעי: שאלה, סך הכל תכנון שישים ותשעה מיליון שקל לישובים הדרוזים והצ'רקסיים?

אמין אבו חייה: כולל הגולן.

מופיד מרעי: הבנתי.

מופיד מרעי: תודה רבה, בסדר גמור.

ראדי נג'ם: לדעתי, טעות, כספי התכנון לא ישולמו במכה אחת, כי על מנת לחתום על הסכם עם מתכנן, צריך את כל הסכום.

מופיד מרעי: אני בטוח.

ראדי נג'ם: אני לא יכול לחתום איתו רק על חלק.

מופיד מרעי: אני תיכף אתייחס לזה, בסדר?

מופיד מרעי: ברור לי.

מופיד מרעי: תראו חברים, התחלנו את הדיון כי אני מאמין, וכולנו כאן מאמינים, שצריכים להמשיך לעשות את הדיונים האלה, על מנת לוודא שאכן החלטות הממשלה מתיישמות וזה מתבטא הלכה למעשה בשטח.

מופיד מרעי: אני אומר לכם, לפני שאני נכנס לשורות הסיכום, הצלחתם פה לבלבל את כולם, כל אחד זרק נתונים מפה להודעה חדשה.

מופיד מרעי: כל אחד אמר נתונים כאלה ונתונים אחרים, זה לא מתאים לדיון בוועדה בכנסת.

מופיד מרעי: אני מבקש, מנהל הוועדה, כל מי שיבוא לדיון מעכשיו והלאה שיבוא עם מצגת מסודרת, טבלת אקסל, כמו שנאמר, ואם בכלל מנכ"ל משרד האוצר אמר יש יכולת או, כלומר, יש כלי, יש תוכנה, יש אפליקציה שאפשר לשלוט בה בכל השליטה בתקציבים ובתכנית הכלכלית, תעשו את זה.

מופיד מרעי: לא יכול להיות שאנחנו יושבים כאן, זה אומר מילה ככה וההוא אומר מילה אחרת, חבל, זה לא מתאים וזה לא מכובד.

מופיד מרעי: יחד עם זאת, אני באמת מודה לכל האנשים שהשתתפו כאן, בשמי, בשם הוועדה, גם היועץ המשפטי וגם מנהל הוועדה.

מופיד מרעי: אני סבור שהתקציב שהוצג, בהתחלה נאמר מאה עשרים מיליון שקל, אחרי זה שישים ותשעה מיליון שקל, אני חוזר ואני אומר שהתקציב שהוצג לנושא התכנון הוא תקציב שלא נותן מענה לתכנון בישובים הדרוזים והצ'רקסיים.

מופיד מרעי: אני אומר את זה כבר לא בפעם הראשונה, בפעם השלישית.

מופיד מרעי: אני מבקש ממשרד האוצר ואני מבקש מהרשות, למרות שהרשות היא לא גורם מתכנן.

מופיד מרעי: ראשי הרשויות, ראדי, אני מבקש להתכנס עוד פעם, לשבת וללחוץ ולבוא.

מופיד מרעי: אתם יודעים מה?

מופיד מרעי: אני מבקש מראשי הרשויות, תרכזו לי את כל הצרכים כמו שאנחנו דיברנו, אני שאלתי אותך.

מופיד מרעי: תרכז לי את כל הצרכים פר דונם מכל ראשי הרשויות.

מופיד מרעי: אני אעשה את העבודה מול האוצר ומול הרשות.

מופיד מרעי: ברגע שהכסף עובר לרשות, אגב, הרשות לפיתוח זה עובר וחזרה, כלומר זה לא נתקע.

מופיד מרעי: אני אעשה את העבודה מול האוצר, ואנחנו נגיע למצב שבתכנית הזו יהיה לנו תקציב.

מופיד מרעי: יש עוד שש מאות מיליון שקל, יהיה תקציב לתכנון כל מילימטר וכל סנטימטר בתוכניות המפורטות ולאלה שמיועדות.

מופיד מרעי: יש מתחמים, אבל אין כסף לתכנן אותם.

מופיד מרעי: אנחנו דיברנו על זה, אני מבקש מהאוצר וממשרדי הממשלה תוך שבועיים להעביר אלינו בטבלה מסודרת את כל התקציבים שפירטתם כאן.

מופיד מרעי: תעשו את זה בטבלת אקסל, תעשו את זה בטבלת וורד, אני לא יודע איך, בכל מקרה שזה יגיע לכאן, על מנת שנוכל לעקוב אחרי זה.

מופיד מרעי: אני מוסיף עוד משהו, יהיה דיון מעקב בשלושה חודשים הקרובים, יהיה דיון מעקב לזה ואני מבקש מכל האנשים שפה תשתדלו שאתם תגיעו וכל אחד שיבוא לפה כבר עם תשובות על מה שדיברנו בדיון הזה.

מופיד מרעי: אני מבקש לקבל תשובות לגבי סגירת הגירעונות של המתנ"סים, גם האוצר וגם ממשרד החינוך, תעביר את זה למי שאחראי במשרד החינוך, הנושא הזה עלה.

מופיד מרעי: יש למצוא את המקור התקציבי, לסגור את הגירעון של המתנ"סים, תעשו עם הנושים הסדר כזה או אחר, תחזירו את פעילות המתנ"סים לשטח.

מופיד מרעי: בנוסף, משרד הרווחה, אנחנו מבקשים לקבל טבלה מסודרת של ניצול תקציבים, גם של 959 וגם ניצול או תוכניות של החלטת הממשלה הזו.

מופיד מרעי: אנחנו נקיים דיון המשך בנושא תוך חודשיים.

מופיד מרעי: אני שוב רוצה להודות לכל מי שישתתף, גם משרדי הממשלה, גם בזום ולהאשם.

מופיד מרעי: יש לכם הרבה מאוד עבודה וצריך להמשיך ולהתמיד.

מופיד מרעי: אנחנו נפתח את הישיבה הבאה ב-13:30.